KONKURSO DOKUMENTŲ

2 priedas

**TIEKĖJO PAŠALINIMO PAGRINDAI, KVALIFIKACIJOS IR KOKYBĖS VADYBOS SISTEMOS REIKALAVIMAI**

1. Tiekėjas (taip pat visi Tiekėjų grupės nariai, jei pasiūlymą pateikia Tiekėjų grupė), ūkio subjektai, kurių pajėgumais Tiekėjas remiasi pagal Viešųjų pirkimų įstatymo 49 straipsnio nuostatas, išskyrus kvazisubtiekėjus, privalo neturėti žemiau nurodytų pašalinimo pagrindų:

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
|  | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės Tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad Tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) Tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) Tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti Tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti Tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) Tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal Tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-2).   Nurodyti dokumentai turi būti išduoti ne anksčiau kaip **180 dienų** iki tos dienos, kai Tiekėjas KOMISIJOS prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | VPĮ 46 straipsnio 2¹ dalis  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas Tiekėjas, ar šalies, kurioje yra Perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba Perkančioji organizacija turi kitų įrodymų apie šių įsipareigojimų nevykdymą.  Laikoma, kad Tiekėjas nuteistas už aukščiau nurodytą nusikalstamą veiką, kai dėl:  1) Tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) Tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal Tiekėjo šalies teisės aktų reikalavimus.  Tačiau ši nuostata netaikoma, jeigu:  1) Tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) Tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš Pirkimo procedūros, jeigu, KOMISIJAI reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba * Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-3).   Nurodyti dokumentai turi būti išduoti ne anksčiau kaip **120 dienų** iki tos dienos, kai Tiekėjas KOMISIJOS prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu Tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. KOMISIJA savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių KOMISIJA neturės galimybės patikrinti neatlygintinai prieinamų duomenų apie Tiekėją (juridinį asmenį), jis turės teisę prašyti Tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu Tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-4).   Nurodyti dokumentai turi būti išduoti ne anksčiau kaip **120 dienų** iki tos dienos, kai Tiekėjas KOMISIJOS prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame Pirkime, ir Perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas Pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė KOMISIJOS ar Perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas Pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir Perkančioji organizacija gali tai įrodyti bet kokiomis teisėtomis priemonėmis, arba Tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu Tiekėjas taip pat pašalinamas iš Pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba Tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu Tiekėjas taip pat pašalinamas iš Pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl Tiekėjo pašalinimo iš Pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  [Melagingą informaciją pateikusių tiekėjų sąrašas - Viešųjų pirkimų tarnyba (lrv.lt)](https://vpt.lrv.lt/lt/nuorodos/kiti-duomenys/melaginga-informacija-pateikusiu-tiekeju-sarasas-1/) |
|  | Tiekėjas Pirkimo metu ėmėsi neteisėtų veiksmų, siekdamas daryti įtaką Perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiosios organizacijos sprendimams dėl Tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad Tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad Tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu Tiekėjas taip pat pašalinamas iš Pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl Tiekėjo pašalinimo iš Pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**    [Nepatikimi tiekėjai - Viešųjų pirkimų tarnyba (lrv.lt)](https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/)  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
|  | Tiekėjas yra padaręs rimtą profesinį pažeidimą, dėl kurio Perkančioji organizacija abejoja Tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose>. |
|  | Tiekėjas yra padaręs rimtą profesinį pažeidimą, dėl kurio Perkančioji organizacija abejoja Tiekėjo sąžiningumu, kai jis (Tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl Tiekėjo pašalinimo iš Pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
|  | Tiekėjas yra padaręs rimtą profesinį pažeidimą, dėl kurio Perkančioji organizacija abejoja Tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl Tiekėjo pašalinimo iš Pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

KOMISIJA, priimdama sprendimus dėl Tiekėjo pašalinimo iš KONKURSO procedūros VPĮ 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant Tiekėjo patikimumą, Tiekėjo pašalinimas iš KONKURSO procedūros proporcingas vertinamam Tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį Tiekėjo pašalinimo iš KONKURSO procedūros pagrindą nebūtų reikšmingai apribota konkurencija. Priimant sprendimus dėl Tiekėjo pašalinimo iš KONKURSO procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.

1. KOMISIJA Tiekėją pašalina iš KONKURSO bet kuriame KONKURSO etape, jeigu paaiškėja, kad dėl savo veiksmų ar neveikimo prieš KONKURSĄ ar jo metu jis atitinka bent vieną iš šio priedo 1 punkte nustatytų pašalinimo pagrindų.
2. Perkančioji organizacija gali netaikytiVPĮ 46 straipsnio 1, 3 ir 4 dalyse nustatytų Tiekėjo pašalinimo iš Pirkimo procedūros pagrindų tik išimtiniais atvejais, kai būtina užtikrinti viešojo intereso apsaugą, įskaitant visuomenės sveikatos ir aplinkos apsaugą.
3. Jeigu Tiekėjas neatitinka reikalavimų, nustatytų pagal šio priedo 1.1 ir 1.3-1.11 punktus, KOMISIJA jo nepašalina iš KONKURSO, kai yra abi šios sąlygos kartu:
   1. Tiekėjas pateikė KOMISIJAI informaciją apie tai, kad ėmėsi šių priemonių:
      1. savanoriškai sumokėjo arba įsipareigojo sumokėti kompensaciją už žalą, padarytą dėl šio priedo 1.1 ir 1.3-1.11 punktuose nurodytos nusikalstamos veikos arba pažeidimo, jeigu taikytina;
      2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
      3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
   2. KOMISIJA įvertino Tiekėjo informaciją, pateiktą pagal šio priedo 4.1 punktą, ir priėmė motyvuotą sprendimą, kad priemonės, kurių ėmėsi Tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. KOMISIJA pateikia Tiekėjui motyvuotą sprendimą raštu ne vėliau kaip per 10 dienų nuo šio priedo 4.1 punkte nurodytos Tiekėjo informacijos gavimo.
4. Tiekėjas negali pasinaudoti šio priedo 4 punkte nustatyta galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.
5. Kai priimtu ir įsiteisėjusiu teismo sprendimu Tiekėjui yra nustatytas šio priedo 1 punkte nurodytų pašalinimo pagrindų laikotarpis, KOMISIJA Tiekėją iš KONKURSO šalina teismo sprendime nurodytą laikotarpį.

**Tiekėjo KVALIFIKACIJOS IR KOKYBĖS VADYBOS SISTEMOS REIKALAVIMAI**

1. Tiekėjas, dalyvaujantis KONKURSE, turi atitikti šiuos kvalifikacijos reikalavimus:

|  |  |  |
| --- | --- | --- |
| **Eil. Nr.** | **Kvalifikacinio reikalavimo pavadinimas** | **Pateikiamas dokumentas** |
| 1. | Tiekėjas turi turėti pagrindinius specialistus (ekspertus), tenkinančius žemiau nurodytus reikalavimus.  Kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis specialistas. Visi specialistai turi laisvai kalbėti ir rašyti lietuvių kalba (jei lietuvių kalba nėra gimtoji, ne žemesnis, kaip C1 lygis pagal Europass kalbų pasą). Jei specialistas (-ai) nemoka lietuvių kalbos nurodytu lygiu, reikalavimas gali būti tenkinamas numatant vertimo žodžiu ir raštu paslaugas, su jomis susijusias išlaidas įskaičiuojant į bendrą pasiūlymo kainą.  Tiekėjas Sutarties vykdymui turi pasitelkti pakankamą kiekį specialistų, kad galėtų tinkamai ir laiku įvykdyti savo įsipareigojimus.  Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus Sutarčiai vykdyti. Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą Sutarties dalį, kuriai reikia jų turimų pajėgumų.  Jei Tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą Sutarties dalį, kuriai reikia nustatytos kvalifikacijos. | Tiekėjas turi pateikti **siūlomų specialistų sąrašą**, kuriame turi būti nurodytas:   1. specialisto vardas, pavardė; 2. siūlomos pareigos projekte (ir / arba vykdant Sutartį); 3. teisiniai santykiai su Tiekėju (pasiūlymo pateikimo dienos datai).   Tiekėjo komandos kiekvienam siūlomam specialistui turi būti pateikti:   1. gyvenimo aprašymas (CV), nurodant konkrečius įvykdytus projektus, projektų užsakovus ir jų kontaktinę informaciją; 2. kvalifikaciją liudijančių galiojančių sertifikatų kopijos, jeigu nurodyta ties konkrečiu ekspertu. Dalyvavimo kursuose, mokymuose ar seminaruose pažymėjimai nelaikomi pakankamais patvirtinant prašomą kvalifikaciją. Turi būti išlaikytas egzaminas atitinkamai kvalifikacijai įgyti (egzaminas, kai nėra užtikrintos asmens autentifikavimo priemonės, yra netinkamas). 3. dokumentai, įrodantys specialisto patirtį reikalavimuose nurodytuose projektuose (projekto pavadinimas, aprašymas, įgyvendinimo laikotarpis, projekto užsakovo kontaktinė informacija, specialisto rolė projekte, dalyvavimo projekte laikotarpis (mėnesio tikslumu), ir kiti patirtį bei žinias pagrindžiantys dokumentai).   Siekdamas įsitikinti specialistų CV pateiktos informacijos teisingumu, Pirkėjas turi teisę kreiptis į specialisto CV nurodyto (-ų) projekto (-ų) užsakovą (-us) arba prašyti Tiekėjo pateikti nurodytų projektų užsakovų raštiškus patvirtinimus apie specialistų dalyvavimą projektuose.  Jei specialistas vienu metu vykdė daugiau nei vieną sutartį, skaičiuojant jo patirtį šis (persidengiantis) laikotarpis nesumuojamas. Pirkėjas užskaitys iki pasiūlymų pateikimo termino pabaigos turimą patirtį įvykdytose sutartyse.  **Pateikiamos skaitmeninės dokumentų kopijos**. |

|  |  |  |
| --- | --- | --- |
| 1.1. | **Projekto vadovas:**  Kvalifikacija, kompetencija ir profesinė patirtis:   1. turi projektų vadovo kvalifikaciją; 2. turi ne trumpesnę nei 1 metų vadovavimo projektams patirtį, atliekant paslaugų teikimo valdymą ir eigos kontrolę, projekto rizikos veiksnių valdymą, kokybiško paslaugų vykdymo kontrolę, vadovaujant specialistų komandai, bent viename projekte. | Tiekėjas turi pateikti 1 p. nurodytus dokumentus. Papildomai pateikti projektų vadovo kvalifikaciją liudijantį tarptautiniu mastu pripažįstamą sertifikatą (pvz., PMP arba IPMA arba CompTIA Project+ arba Prince2 arba ICAgile sertifikuoto profesionalo (ICP) arba PMI-Agile sertifikuoto profesionalo (PMI-ACP) arba sertifikuoto Scrum meistro (CSM)) arba lygiavertį) ar lygiavertį dokumentą. |
| 1.2. | **IS analitikas:**  Kvalifikacija, kompetencija ir profesinė patirtis:   1. turi IS analitiko kvalifikaciją; 2. turi ne trumpesnę nei 1 metų darbo patirtį IS analizės srityje; 3. turi būti dalyvavęs kaip IS analitikas bent viename IS kūrimo ir / ar modernizavimo ir diegimo projekte. | Tiekėjas turi pateikti 1 p. nurodytus dokumentus. Papildomai pateikti IS analitiko kvalifikaciją liudijantį tarptautiniu mastu pripažįstamą sertifikatą (pvz., OMG Certified Expert in BPM 2 (OCEB 2), OMG Certified BPM Professional, OMG Certified UML Professional, IBM Certified Solution Designer (vUML2) arba jam lygiavertį) ar lygiavertį dokumentą. |
| 1.3. | **IS projektuotojas:**  Kvalifikacija, kompetencija ir profesinė patirtis:   1. turi IS projektuotojo kvalifikaciją; 2. turi ne trumpesnę nei 1 metų darbo patirtį IS projektavimo srityje, dalyvaujant kaip IS projektuotojui bent viename IS kūrimo ir / ar modernizavimo ir diegimo projekte. | Tiekėjas turi pateikti 1 p. nurodytus dokumentus. Papildomai pateikti IS projektuotojo kvalifikaciją liudijantį tarptautiniu mastu pripažįstamą sertifikatą (pvz.: Oracle PL / SQL Developer Certified Associate arba Oracle Advanced PL / SQL Developer Certified Professional arba Oracle Certified Expert Java Developer arba lygiavertį) ar lygiavertį dokumentą. |
| 1.4. | **IS saugumo specialistas:**  Kvalifikacija, kompetencija ir profesinė patirtis:   1. turi IS saugumo specialisto kvalifikaciją; 2. turi ne trumpesnę nei 1 metų darbo patirtį IS saugumo užtikrinimo srityje, dalyvaujant kaip IS saugumo specialistui bent viename IS kūrimo ir / ar modernizavimo ir diegimo projekte. | Tiekėjas turi pateikti 1 p. nurodytus dokumentus. Papildomai pateikti IS saugumo specialisto kvalifikaciją liudijantį tarptautiniu mastu pripažįstamą sertifikatą (pvz.: Certified Information Systems Security Professional (CISSP) arba Certified Information Security Manager (CISM) arba lygiavertį) ar lygiavertį dokumentą. |
| 1.5. | **Duomenų bazių administravimo specialistas:**  Kvalifikacija, kompetencija ir profesinė patirtis:   1. turi duomenų bazių administravimo specialisto kvalifikaciją; 2. turi ne trumpesnę nei 1 metų duomenų bazių administravimo darbo patirtį, dalyvaujant kaip duomenų bazių administratoriui bent viename IS kūrimo ir / ar modernizavimo ir diegimo projekte. | Tiekėjas turi pateikti 1 p. nurodytus dokumentus. Papildomai pateikti duomenų bazių administravimo specialisto kvalifikaciją liudijantį tarptautiniu mastu pripažįstamą sertifikatą (pvz., Oracle Database 12c Administrator Certified Professional arba lygiavertį) ar lygiavertį dokumentą. |
| 1.6. | **IS programuotojas:**  Kvalifikacija, kompetencija ir profesinė patirtis:   1. turi programuotojo kvalifikaciją; 2. turi ne trumpesnę nei 1 metų programuotojo darbo patirtį bent viename IS kūrimo ir /ar modernizavimo ir diegimo projekte. | Tiekėjas turi pateikti 1 p. nurodytus dokumentus. Papildomai pateikti programuotojo kvalifikaciją liudijantį tarptautiniu mastu pripažįstamą sertifikatą (pvz.: Oracle PL / SQL Developer Certified Professional arba Oracle Certified Associate Java Programmer arba Sun JAVA Certified Programmer arba Oracle Forms Developer Certified Professional arba lygiavertį) ar lygiavertį dokumentą. |
| 1.7. | **IS testavimo specialistas:**  Kvalifikacija, kompetencija ir profesinė patirtis:   1. turi testavimo specialisto kvalifikaciją; 2. turi ne trumpesnę nei 1 metų IS testavimo darbo patirtį, dalyvaujant kaip IS testavimo specialistui, įskaitant testavimo dokumentų parengimą, bent viename IS kūrimo ir / ar modernizavimo ir diegimo projekte. | Tiekėjas turi pateikti 1 p. nurodytus dokumentus. Papildomai pateikti IS testavimo specialisto kvalifikaciją liudijantį tarptautiniu mastu pripažįstamą sertifikatą. |

1. Tiekėjas, dalyvaujantis KONKURSE, turi atitikti šiuos kokybės vadybos sistemos standarto reikalavimus:

|  |  |
| --- | --- |
| **Kokybės vadybos sistemos reikalavimai** | |
| Tiekėjo veiklos kokybės vadybos sistema turi atitikti ISO 9001 (arba LST EN ISO 9001) arba jam lygiaverčių standartų reikalavimus informacinių technologijų srityje.  Reikalavimą turi atitikti Tiekėjas, Tiekėjų grupės nariai, kiti ūkio subjektai, kurių pajėgumais remiasi Tiekėjas, subtiekėjas pagal prisiimamus įsipareigojimus. | Tiekėjas turi pateikti nepriklausomos įstaigos išduotą galiojantį sertifikatą, patvirtinantį kokybės vadybos sistemos atitikimą konkrečiam standartui. Lygiaverčiai kokybės vadybos užtikrinimo priemonių įrodymai, patvirtinantys, kad Tiekėjo kokybės vadybos užtikrinimo priemonės atitinka reikalaujamus kokybės vadybos užtikrinimo standartus, priimami tik jeigu Tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką. **Pateikiama skaitmeninė dokumento kopija.** | |

**Pastabos.** Perkančioji organizacija laikys, kad Tiekėjas neturi KONKURSO dokumentuose reikalaujamo profesinio pajėgumo, jeigu nustatys Tiekėjo interesų konfliktą, galintį neigiamai paveikti Sutarties vykdymą, taip pat, jeigu ji turės kompetentingų institucijų informacijos, kad Tiekėjas, jo subtiekėjai ar ūkio subjektai, kurių pajėgumais remiamasi, ar juos kontroliuojantys asmenys turi interesų, galinčių kelti grėsmę nacionaliniam saugumui.

Perkančioji organizacija taip pat laikys, kad Tiekėjas turi interesų konfliktą ir kad tai gali neigiamai paveikti Sutarties vykdymą, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymu.

1. Tiekėjas, deklaruodamas, kad nėra šio priedo 1 punkte nurodytų Tiekėjo pašalinimo pagrindų, jis tenkina šio priedo 7 punkte nustatytus kvalifikacijos reikalavimus ir laikosi reikalaujamų kokybės vadybos sistemos standartų (jei taikomi), teikiant pasiūlymą turi pateikti užpildytą EBVPD. Visų šio priedo 1 ir 7 punktuose reikalaujamų dokumentų bus prašoma pateikti tik galimą laimėtoją. KOMISIJA bet kuriuo KONKURSO procedūros metu gali paprašyti Tiekėjų pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą KONKURSO procedūros atlikimą. Pirmiausia reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje eCertis[[4]](#footnote-5). Tokių dokumentų nereikalaujama, jei Perkančioji organizacija turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis Centrinės viešųjų pirkimų informacinės sistemos priemonėmis arba šiuos dokumentus jau turi iš ankstesnių pirkimo procedūrų.
2. KOMISIJA nereikalauja iš Tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir kokybės vadybos sistemos standartams (jei taikomi), taip pat 16 punkte nurodytų dokumentų, jeigu ji:
   1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasis CVP IS priemonėmis;
   2. šiuos dokumentus jau turi iš ankstesnių pirkimų procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta šio priedo atitinkamoje lentelės eilutėje ar 14 ir 15 punktuose) arba iš kitų šaltinių gali nustatyti pasiūlymo atitiktį keliamiems reikalavimams.
3. Perkančioji organizacija turi teisę reikalauti, kad užsienio valstybės Tiekėjo valstybėje išduoti dokumentai, patvirtinantys Tiekėjo atitiktį reikalavimams, būtų legalizuoti vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).

**REIKALAVIMAI SUSIJĘ SU NACIONALINIU SAUGUMU**

1. Pirkimui taikomos 2022 m. balandžio 8 d. Europos Sąjungos Tarybos reglamento (ES) 2022/576 kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau ‑ Reglamentas), nuostatos. Kartu **su pasiūlymu Tiekėjas, subtiekėjas ar ūkio subjektas, kurio pajėgumais remiamasi, turi pateikti užpildytą deklaraciją dėl (ne) atitikties Reglamento nuostatoms, kuri pateikta KONKURSO sąlygų 7 priede**. Kilus abejonių dėl Tiekėjo (ne)atitikties Reglamento nuostatoms, Perkančioji organizacija iš galimo laimėtojo prašys pateikti duomenis, tiek, kiek tai reikalinga Perkančiajai organizacijai siekiant tinkamai įgyvendinti Reglamentu nustatytus draudimus.
2. Perkančioji organizacija nustačiusi, kad Tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus Tiekėjo juos pakeisti kitais, Pirkimo sąlygų reikalavimus atitinkančiais, subjektais.
3. Perkančioji organizacija laiko, kad Tiekėjo siūlomas Pirkimo objektas kelia grėsmę nacionaliniam saugumui, jei jis atitinka VPĮ 37 straipsnio 9 dalies 1 ir (ar) 2 punkte numatytas sąlygas. Tiekėjai kartu su pasiūlymu turi pateikti KONKURSO sąlygų **6 priede** pateiktos formos deklaraciją. Perkančioji organizacija iš ekonomiškai naudingiausią pasiūlymą pateikusio Tiekėjo reikalaus pateikti vieną (esant poreikiui – kelis) VPĮ 39 straipsnio 3 dalyje numatytą dokumentą, išskyrus VPĮ 39 straipsnio 5 ir 6 dalyse nurodytus atvejus. Dokumentai, kuriuose nenurodytas jų galiojimo terminas, turės būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Perkančiosios organizacijos prašymu Tiekėjas turės pateikti dokumentus. Perkančioji organizacija bet kuriuo Pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 39 straipsnio 3 dalyje.

*Jeigu Tiekėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

1. Perkančioji organizacija laiko, kad Tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Tiekėjas su pasiūlymu turi pateikti KONKURSO sąlygų **6 priede** nustatytos formos deklaraciją. Perkančioji organizacija iš ekonomiškai naudingiausią pasiūlymą pateikusio Tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą, išskyrus VPĮ 51 straipsnio 13 dalyje nurodytus atvejus. Dokumentai, kuriuose nenurodytas jų galiojimo terminas, turės būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Perkančiosios organizacijos prašymu Tiekėjas turės pateikti dokumentus. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 51 straipsnio 12 dalyje.

*Jeigu Tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

1. Dėl atitikties Viešųjų pirkimų įstatymo 37 straipsnio 9 dalies ir 47 straipsnio 9 dalies reikalavimams Perkančioji organizacija galimo Pirkimo laimėtojo reikalaus pateikti vieną ar kelis šiuos dokumentus:
   1. juridinio asmens vadovo patvirtintą juridinio asmens steigimo dokumentų kopiją;
   2. Juridinių asmenų registro išplėstinį išrašą su istorija;
   3. Juridinių asmenų dalyvių informacinės sistemos išrašą;
   4. asmens tapatybę patvirtinančio dokumento (tapatybės kortelės ar paso) kopiją;
   5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją;
   6. pažymą apie deklaruotą gyvenamąją vietą;
   7. atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus.
2. Perkančioji organizacija gali nereikalauti 16 punkte nurodytų dokumentų, jeigu iš kitų šaltinių, negu nurodyta 10 punkte, gali nustatyti pasiūlymo atitiktį keliamiems reikalavimams.

1. *Jeigu Tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia Tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
2. *Jeigu Tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia Tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)
3. *Jeigu Tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia Tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-4)
4. eCertis nuoroda (atsidarius naršyklės langui, viršutiniame dešiniajame kampe pasirinkite reikiamą kalbą): https://ec.europa.eu/tools/ecertis/#/search [↑](#footnote-ref-5)