KONKURSO DOKUMENTŲ

3 priedas

(1 dalis)

**paslaugų pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | **Mokesčių apskaitos informacinės sistemos (MAIS) priežiūros paslaugų viešojo pirkimo sutartis** | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Valstybinė mokesčių inspekcija prie Lietuvos Respublikos finansų ministerijos |
| 1.1.2. Juridinio asmens kodas | 188659752 |
| 1.1.3. Adresas | Vasario 16-osios g. 14, LT-01107, Vilnius |
| 1.1.4. PVM mokėtojo kodas |  |
| 1.1.5. Atsiskaitomoji sąskaita | LT704 040 0636 1000 0158 Lietuvos Respublikos finansų ministerija |
| 1.1.6. Bankas, banko kodas | Finansų įstaigos kodas 40400 SWIFT BIC kodas: MFRLLT22XXX |
| 1.1.7. Telefonas | +370 5 268 7800 |
| 1.1.8. El. paštas | vmi@vmi.lt |
| 1.1.9. Šalies atstovas | Viršininko pavaduotojas Martynas Endrijaitis |
| 1.1.10. Atstovavimo pagrindas | Valstybinės mokesčių inspekcijos prie Lietuvos Respublikos finansų ministerijos viršininko 2025 m. kovo 28 d. įsakymas Nr. V-119 „Dėl įgaliojimų suteikimo“ |
| **1.2. Tiekėjas**  (jei Tiekėjas yra fizinis asmuo, skiltys atitinkamai pakoreguojamos.  Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją) | 1.2.1. Pavadinimas |  |
| 1.2.2. Juridinio asmens kodas |  |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas |  |
| 1.2.10. Atstovavimo pagrindas |  |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą** | | Mokesčių apskaitos departamento direktorius Židrūnas Karalius, el. p. [zidrunas.karalius@vmi.lt](mailto:zidrunas.karalius@vmi.lt), tel.: +370 5 2687 564, mob. +370 615 46189  Mokesčių apskaitos departamento vyresnioji patarėja Violeta Vyšniauskienė, el. p. violeta.vysniauskiene@vmi.lt, tel.: +370 5 2194 241, mob. +370 614 77984. | |
| **2.2. Tiekėjo kontaktiniai asmenys, atsakingi už Sutarties vykdymą** | | (nurodyti padalinį / skyrių, pareigas, vardą, pavardę, tel., el. paštą) | |
| **3. SUTARTIES DALYKAS** | | | |
| **3.1. Sutarties dalykas** | | Mokesčių apskaitos informacinės sistemos (toliau — MAIS) priežiūros darbai (toliau — Paslaugos) apima:   * + 1. konsultavimo darbus — VMI prie FM IT Pagalbos tarnybos darbuotojų arba paskirtų kontaktinių asmenų konsultavimą darbo su MAIS bei administravimo klausimais;     2. Paslaugos rezultato elementų, kuriems negalioja kokybės garantija, eksploatavimo trikčių šalinimo ir klaidų taisymo paslaugas, susijusios MAIS eksploatavimo dokumentacijos atnaujinimą, esant MAIS pakeitimams;     3. MAIS darbingumo atstatymą, įvykus MAIS darbo sutrikimams;     4. smulkius, nereikalaujančius esminių projektinių sprendimų Paslaugos rezultato elementų modifikavimo darbus, kurių suminis mėnesinis darbo imlumas nereikalauja iš tiekėjo daugiau kaip 160 žmogaus darbo valandų;     5. sugadintų bei prarastų MAIS ir / ar su ja susijusių kitų IS duomenų (toliau — duomenys) atstatymą, kai gedimo priežastis yra ne tiekėjo pateiktų (įdiegtų) priemonių veikimas arba jų neveikimas;     6. kitų paslaugų tiekėjų, vykdančių MAIS kūrimo ir / ar modernizavimo darbus, diegimui teikiamų sprendimų programinio kodo vertinimą ir analizę;     7. MAIS ir / ar jos komponentų, serverių ir duomenų bazių bei paslaugų procesų stebėjimas ir veikimo užtikrinimas Pirkėjo ne darbo valandomis pagal poreikį. | |
| **3.2. Pirkimo pavadinimas ir numeris** | | Mokesčių apskaitos informacinės sistemos priežiūra, viešojo pirkimo Nr. [\_] | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Netaikoma | |
| **4. PASLAUGŲ SUTEIKIMO TERMINAI IR PASLAUGŲ PERDAVIMO** – **PRIĖMIMO TVARKA** | | | |
| **4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą** | | 4.1.1. Tiekėjas Paslaugas įsipareigoja teikti 24 mėn. **nuo Sutarties įsigaliojimo dienos**.  4.1.2. Trikties ir / ar klaidos šalinimui, ir / ar konsultacijos suteikimui bei IS smulkiam modifikavimui atlikti terminai nustatyti Paslaugos techninės specifikacijos 1.5.4.4. punkte. | |
| **4.2. Paslaugų / jų dalies / etapo / periodo suteikimo termino pratęsimas** | | Paslaugos įgyvendinimo terminai gali būti pratęsti arba koreguojami dėl aplinkybių, kurios nepriklauso nuo Tiekėjo ir Pirkėjo. | |
| **4.3. Užsakymų teikimo tvarka** | | Užsakymai (incidentai ir jų išorės užduotys) teikiami per VMI prie FM IT Pagalbos tarnybos TPĮ ir laikomi gautais nedelsiant nuo Užsakymo (incidento išorės užduoties) užregistravimo.  Tiekėjas per 15 darbo dienų nuo sutarties įsigaliojimo dienos su Pirkėju suderina Techninės priežiūros/kokybės garantijos paslaugos teikimo tvarkos aprašą. | |
| **4.4. Dėl minimalios Užsakymo vertės ar apimties** | | Netaikoma | |
| **4.5. Pateikiami dokumentai** | | Turi būti pateikiami šie dokumentai:   * + 1. Paslaugos dalies priėmimo − perdavimo aktas;     2. PVM sąskaita faktūra.     3. Apmokant pagal valandinį įkainį pateikiamas atskiras akto priedas, kuriame nurodoma aktuojamų darbų apimtis valandomis pagal pirkimo sutartyje numatytą paslaugos dalies valandinį įkainį. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Fiksuoto įkainio kainodara | |
| **5.2. Pradinės Sutarties vertė ir Sutarties kaina, kai taikoma fiksuoto įkainio kainodara** | | Pradinės Sutarties vertė yra 330 578,51 Eur (Trys šimtai trisdešimt tūkstančių penki šimtai septyniasdešimt aštuoni Eur 51 cnt.) be PVM.  PVM sudaro 69 421,49 Eur (šešiasdešimt devyni tūkstančiai keturi šimtai dvidešimt vienas Eur 49 cnt.).  Sutarties kaina yra 400 000,00 Eur (keturi šimtai tūkstančių Eur) su PVM. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties įkainiai bus perskaičiuojami:  5.3.1. dėl PVM tarifo pasikeitimo;  5.3.2. dėl kainų lygio pokyčio. | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytiems įkainiams, Sutarties įkainiai perskaičiuojami nekeičiant Paslaugų įkainio be PVM.  Perskaičiuoti Sutarties įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas). | |
| **5.3.2.** **Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo** | | Netaikoma | |
| **5.3.3. Sutarties kainos / įkainių peržiūra dėl kainų lygio pokyčio** | | 5.3.3.1. Bet kuri Sutarties Šalis, Sutarties galiojimo metu, turi teisę inicijuoti Sutarties įkainio peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Ūkio subjektams suteiktų paslaugų įkainio pokytis (k), apskaičiuotas kaip nustatyta 5.3.3.6 punkte, viršija 5 procentus.  5.3.3.2. Sutarties įkainis peržiūrimas tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties įkainio peržiūra negali apimti laikotarpio, už kurį jau buvo atlikta peržiūra.  5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų įkainis nėra perskaičiuojamas dėl kainų lygio kilimo (gali būti mažinamas, tačiau negali būti didinamas).  5.3.3.4. Atlikdamos Sutarties įkainio peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, įkainio pokytį (k), perskaičiuotą Sutarties įkainį, perskaičiuotą Pradinės Sutarties vertę.  5.3.3.6. Naujas Sutarties įkainis apskaičiuojamas pagal žemiau pateiktą formulę:  , kur a – kaina (Eur be PVM) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) kaina (Eur be PVM)  k – pagal Ūkio subjektams suteiktų paslaugų kainų indeksą (J62 Kompiuterių programavimo, konsultacinė ir susijusi veikla) apskaičiuotas Ūkio subjektams suteiktų paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  (proc.) kur  Indnaujausias – kreipimosi dėl įkainio peržiūros išsiuntimo kitai Šaliai dieną paskelbtas naujausias Ūkio subjektams suteiktų paslaugų indeksas (J62 Kompiuterių programavimo, konsultacinė ir susijusi veikla).  Indpradžia – laikotarpio pradžios datos (metų ketvirčio) Ūkio subjektams suteiktų paslaugų indeksas (J62 Kompiuterių programavimo, konsultacinė ir susijusi veikla). Pirmojo perskaičiavimo atveju laikotarpio pradžia (metų ketvirtis) yra Sutarties įsigaliojimo dienos mėnuo ar metų ketvirtis. Antrojo ir vėlesnių perskaičiavimų atveju laikotarpio pradžia (metų ketvirtis) yra paskutinio perskaičiavimo metu naudotos paskelbto atitinkamo indekso reikšmės metų ketvirtis.  5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a1“ suapvalinama iki dviejų skaitmenų po kablelio.  5.3.3.8. Šalis, siekianti Sutarties įkainio peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.  5.3.3.9. Susitarimas turi būti sudarytas per 15 darbo dienų nuo Šalies pateikto tinkamo prašymo perskaičiuoti Sutarties įkainį gavimo dienos.  5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. | |
| **5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius** | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 kalendorinių dienų nuo Sąskaitos gavimo dienos.  Apmokėjimo sąlygos: Pagrindas pasirašyti Paslaugos dalies priėmimo - perdavimo aktą atsiranda Paslaugos vykdymo laikotarpio, metų konkrečiam ketvirčiui pasibaigus. | |
| **5.6. Avansas** | | Netaikoma | |
| **5.7. Avanso užtikrinimas** | | Netaikoma | |
| **6. PASLAUGŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | Paslaugoms taikomas teisės aktuose nustatytas garantinis terminas, kuris yra 24 mėnesių. Garantinis terminas skaičiuojamas nuo Paslaugų perdavimo–priėmimo akto ar Sąskaitos pasirašymo dienos. | |
| **6.2. Terminas Paslaugų trūkumams pašalinti** | | Garantinio termino laikotarpiu ir (arba) bet kuriuo Sutarties galiojimo metu nustačius Paslaugų trūkumų, Tiekėjas turi **ne vėliau kaip** per 5 darbo dienas nuo rašytinės pretenzijos gavimo dienos pašalinti Paslaugų trūkumus. | |
| **6.3. Kokybinių kriterijų įgyvendinimo ir tikrinimo tvarka** | | Netaikoma | |
| **7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI** | | | |
| **7.1. Sutarties vykdymui pasitelkiami subtiekėjai ir (ar) specialistai** | | Netaikoma | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas:  Netesybomis (delspinigiais, bauda). | |
| **8.2 Sutarties įvykdymo užtikrinimo galiojimo terminas** | | Netaikoma | |
| **8.3. Sutarties įvykdymo užtikrinimo pateikimas** | | Netaikoma | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,06 (šešios šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną, bet ne daugiau kaip 20 procentų nuo Sutarties vertės. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų (išskyrus Paslaugos techninės specifikacijos 1.5.4.10 papunktyje nurodytus atvejus), Pirkėjas nuo kitos nei nustatytas terminas dienos Tiekėjui skaičiuoja 0,06 (šešios šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM, bet ne daugiau kaip 20 procentų nuo Sutarties vertės.  9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,06 (šešios šimtosios) dydžio delspinigius už kiekvieną uždelstą dieną nuo laiku negrąžintos permokos kainos be PVM.  9.2.2. Tiekėjas privalo sumokėti Pirkėjui netesybas per 30 kalendorinių dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | | 9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | Už Sutarties bendrųjų sąlygų 3.2 punkte nustatytų sąlygų pažeidimus, Tiekėjui skiriama 5000 EUR (penkių tūkstančių) bauda. | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Netaikoma | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Netaikoma | |
| **9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | | Netaikoma | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | | Netaikoma | |
| **9.10. Kitos netesybos** | | Jeigu naudojimosi Paslaugų rezultatu metu paaiškės, kad Pirkėjui atitenkanti Tiekėjo perduota, susijusi su Paslaugomis dokumentacija yra neišsami, t. y. jos nepakanka, kad būtų galima laikyti Paslaugą atlikta tinkamai, Tiekėjas privalo ištaisyti dokumentacijos trūkumus arba padengti visus su tuo susijusius Pirkėjo nuostolius (įskaitant dokumentacijos sutvarkymo išlaidas). | |
| **10. ESMINĖS SUTARTIES SĄLYGOS** | | | |
| **10.1. Esminės Sutarties sąlygos** | | Netaikoma | |
| **10.2. Dideli arba nuolatiniai esminės Sutarties sąlygos vykdymo trūkumai** | | Netaikoma | |
| **11. SUTARTIES GALIOJIMAS IR KEITIMAS** | | | |
| **11.1. Sutarties sudarymas ir įsigaliojimas** | | Ši Sutartis laikoma sudaryta, kai (pirma) ją pasirašo abi Šalys, ir (antra) Sutartis užregistruojama Pirkėjo informacinėje sistemoje.  Sutartis sudaroma 25 mėnesių laikotarpiui (įskaitant atsiskaitymo terminą), tačiau ne ilgiau nei Sutarties vertė pasieks Sutarties 5.2 punkte nurodytą vertę. Esant poreikiui, Užsakovas gali užsakyti darbų, kuriems įgyvendinti būtų reikalingas didesnis nei nurodytas orientacinis darbo valandų skaičius, tačiau neviršijant 5.2 punkte nurodytos Sutarties vertės. | |
| **11.2. Sutarties galiojimo termino pratęsimas** | | Netaikoma | |
| **12. SUTARTIES NUTRAUKIMAS** | | | |
| **12.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. | | |
| **12.2. Esminiai Sutarties pažeidimai** | 12.2.1. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  12.2.2. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar) specialistų / esamų subtiekėjų ir (ar) specialistų keitimo;  12.2.3 jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės. | | |
| **13. APLINKOS APSAUGOS IR SOCIALINIAI KRITERIJAI** | | | |
| **13.1. Su perkamomis paslaugomis susiję aplinkos apsaugos kriterijai** | Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3 ir 4.4.4.1 papunkčiais.  Šalys, siekdamos užtikrinti aplinkosauginių principų laikymąsi, įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Pirkėjui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Tvarkos apraše. | | |
| **13.2. Su perkamomis Paslaugomis susiję socialiniai kriterijai** | Netaikoma | | |
| **14. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **14.1.** |  | | |
| **15. SUTARTIES PRIEDAI** | | | |
| **15.1. Priedas Nr. 1** | **Paslaugos techninė specifikacija** | | |
| **15.2. Priedas Nr. 2** | **Tiekėjo pasiūlymas** | | |
| **15.2. Priedas Nr. 2** | **Tiekėjo biuro IP adresai naudojami jungtis prie Pirkėjo valdomų informacinių išteklių** | | |
| **16. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| (nurodomos atstovo pareigos, vardas, pavardė) | | | (nurodomos atstovo pareigos, vardas, pavardė) |
| **(parašas)** | | | **(parašas)** |

**\_\_\_\_\_\_\_\_\_\_\_\_\_\_**

Sutarties 1 priedas

**TECHNINĖ SPECIFIKACIJA**

1. **Vartojami trumpiniai:**

|  |  |
| --- | --- |
| **Trumpinys** | **Paaiškinimas** |
| VMI prie FM IT Pagalbos tarnybos TPĮ | Valstybinės mokesčių inspekcijos prie Lietuvos Respublikos finansų ministerijos Informacinių technologijų pagalbos tarnybos taikomoji programinė įranga. |
| Sutartis | Viešojo pirkimo paslaugų sutartis. |
| Tiekėjas | Atvirame konkurse dėl Paslaugos pirkimo dalyvaujantis subjektas (ai), kuris sudarys su Pirkėju Sutartį bei suteiks Sutartyje numatytą Paslaugą. |
| Pirkėjas | Valstybinė mokesčių inspekcija prie Lietuvos Respublikos finansų ministerijos. |
| IS | Informacinė sistema. |
| MAIS | Mokesčių apskaitos informacinė sistema. |
| VMI prie FM | Valstybinė mokesčių inspekcija prie Lietuvos Respublikos finansų ministerijos. |

* 1. **MAIS priežiūros techniniai reikalavimai:**
     1. Vadovaujantis Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl  Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, MAIS priskiriama aukščiausiajai pirmajai kategorijai. Tiekėjas Paslaugos atlikimo metu turi užtikrinti sistemos veiklos nenutrūkstamumą, darbingumą, patikimumą, greitą atstatymą.

1.1.2. Paslaugos, išvardintos Sutarties 3.1 p. turi būti inicijuojamos, apskaitomos ir analizuojamos tik VMI prie FM IT Pagalbos tarnybos TPĮ vadovaujantis Valstybinės mokesčių inspekcijos prie Lietuvos Respublikos finansų ministerijos informacinių technologijų procesų valdymo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2008 m. rugsėjo 23 d. įsakymu Nr. V-299 (2024 m. gruodžio 9 d. įsakymo Nr. V-413 redakcija), nuostatomis.

1.1.3. Paslaugos vykdymui Tiekėjo darbuotojams prieiga prie Pirkėjo valdomų informacinių išteklių suteikiama tik per Pirkėjo Administratorių veiksmų kontrolės sistemą (AVKS), vadovaujantis Valstybinės mokesčių inspekcijos prie Lietuvos Respublikos finansų ministerijos informacinių sistemų naudotojų administravimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2007 m. gruodžio 29 d. įsakymu Nr. V-455, nuostatomis. Tiekėjo darbuotojai, teikdami viešojo pirkimo sutartyje numatytas paslaugas, prie Pirkėjo valdomų informacinių išteklių gali jungtis tik iš Pirkėjo biuro IP adresų, kurių skaičius negali viršyti 3 ir kurie nurodomi atskirame (viešai neskelbiamame) viešojo pirkimo sutarties priede. Iš kitų IP adresų prisijungimai prie Pirkėjo valdomų informacinių išteklių nebus leidžiami.

1.1.4. Sutarties vykdymo laikotarpiu Tiekėjas įsipareigoja išspręsti visas po Sutarties įsigaliojimo jam per VMI prie FM IT Pagalbos tarnybos TPĮ nukreiptas incidentų išorės užduotis, kurios atitinka Paslaugas, nurodytas Sutarties 3.1 punkte „Sutarties dalykas“.

1.1.5. Incidentų išorės užduotys sprendžiamos pagal jų registravimo tvarką (pirmiausia sprendžiamos anksčiausiai užregistruotos incidentų išorės užduotys), įvertinus jų kritiškumą. Esant gamybinei būtinybei, Pirkėjas, suderinęs su Paslaugos Tiekėju, gali pakeisti incidento išorės užduoties sprendimo prioritetą.

1.1.6. Visi Paslaugos Tiekėjo perduodami vykdymo scenarijai (angl. – script) turi būti nekoduoti ir turi būti galimybė peržiūrėti jų turinį prieš jų vykdymą.

1.1.7. MAIS nekoduoti programiniai tekstai pateikiami kartu su visomis perkompiliavimui reikalingomis bibliotekomis.

1.1.8. Tiekėjas turi modifikuotą MAIS sistemą ar atskiras jos dalis Pirkėjui pateikti diegimui tik pilnai jas išbandžius, užtikrinant, kad diegiama programinė įranga yra be kenksmingo programinio kodo, neautorizuotos prieigos galimybių, kitų pažeidžiamumų. Tai turi patvirtinti Tiekėjo atsakingi asmenys.

* 1. **Techninės priežiūros dokumentacijai ir programiniam kodui keliami reikalavimai**

1.2.1. Jeigu, naudojantis Paslauga, paaiškės, kad Pirkėjui atitenkanti Tiekėjo perduota su Paslauga susijusi dokumentacija yra ne visa ir jos nepakanka tam, kad būtų galima įvykdyti kokį nors iš Sutartyje numatytų Paslaugos tikslų, visus su tuo susijusius Pirkėjo nuostolius (įskaitant dokumentacijos sutvarkymo išlaidas) padengia Tiekėjas.

1.2.2. Turi būti palaikomas aktualus Paslaugos rezultatų dokumentacijos rinkinys, t. y. visas dokumentacijos rinkinys papildomas naujomis / modifikuotomis dalimis ir perduodamas Pirkėjui;

1.2.3. Priežiūros paslaugos teikimo ar kokybės garantijos metu modifikavus MAIS komponentą, Tiekėjas paskelbia VMI prie FM naudojamoje rinkinių versijų saugykloje (toliau — SVN) tokius VMI prie FM patvirtintus rezultatus:

1.2.3.1. Duomenų modelį ir duomenų struktūrų aprašą, jeigu buvo keičiami duomenų bazės objektai;

1.2.3.2. Funkcinį modelį ir komponentų aprašą, jeigu buvo keičiamas komponento funkcionalumas;

1.2.3.3. Paslaugos rezultato elementų naudojimo instrukciją, jeigu buvo keičiamas šio Paslaugos rezultato elemento funkcionalumas;

* + - 1. Kompiuterizuotos informacinės pagalbos (ar kitos sutartos priemonės) suteikimo Paslaugos rezultato elementų naudotojui sistemą, jeigu buvo keičiamas šių Paslaugų rezultato elementų funkcionalumas;
      2. Diegimo planą;

1.2.3.6. Instaliavimo instrukciją; jei buvo keičiama instaliavimo veiksmų vykdymo tvarka;

1.2.3.7. Duomenų rinkinių tvarkymo / perkėlimo taisykles ir nekoduotą duomenų rinkinių tvarkymo / perkėlimo programinę įrangą (pvz., vykdymo scenarijus), jeigu buvo keičiama duomenų rinkinių tvarkymo / perkėlimo programinė įranga;

1.2.3.8. Duomenų tvarkymo ataskaitą, jei buvo atliekami duomenų tvarkymai;

1.2.3.9. IS administratoriaus instrukciją ir IS naudotojo instrukciją, jeigu tokios instrukcijos turėjo būti keičiamos;

1.2.3.10. Ištaisytų IS nekoduotus programinius kodus kartu su visomis perkompiliuoti reikalingomis bibliotekomis;

1.2.3.11. Nustačius nekorektiškai veikiantį programinį fragmentą ir vykdydamas pataisymus, Tiekėjas turi pateikti, kas konkrečiai buvo taisyta programiniame kode, o esant daugybiniams kodo pataisymams, pateikti trumpą konkretų pataisymų aprašą;

1.2.3.1. Visą kitą dokumentaciją, reikalingą IS modifikuoti, keisti, tvarkyti ir pan.

1.2.4. Visi rezultatai pateikiami patalpinant juos į Pirkėjo SVN.

1.2.5. Tiekėjas rengdamas dokumentus turi vadovautis aktualiomis teisės aktų redakcijomis.

1.2.6. Tiekėjas su Pirkėju privalo suderinti visų pateikiamų rezultatų turinį ir formą prieš pateikdamas dokumentus Pirkėjui.

1.2.7. Visa su MAIS keitimu ir diegimu susijusi medžiaga ir dokumentai turi būti teikiami lietuvių kalba bei vartojant dalykinės srities terminiją. Esant poreikiui dalis medžiagos ir dokumentų gali būti pateikiami anglų kalba.

1.2.8. Standartinių produktų administravimo priemonių medžiaga ir dokumentai turi būti pateikiami lietuvių arba anglų kalba.

* 1. **Duomenų saugos ir informacijos konfidencialumo reikalavimai**

1.3.1. Paslaugos vykdymo metu turi būti vadovaujamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos kibernetinio saugumo įstatymo, Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, Valstybinės mokesčių inspekcijos informacinių sistemų duomenų saugos nuostatų, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2005 m. spalio 10 d. įsakymu Nr. V-197 „Dėl Valstybinės mokesčių inspekcijos informacinių sistemų duomenų saugos nuostatų patvirtinimo“ (2021 m. liepos 20 d. įsakymo Nr. V-281 redakcija) ir kitų teisės aktų nuostatomis.

1.3.2. Tiekėjas galės vykdyti Sutartį tik Tiekėjo specialistams (komandos nariams) pasirašiusius Konfidencialumo pasižadėjimo formą, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2019 m. sausio 7 d. įsakymu Nr. V-4 „Dėl duomenų tvarkymo sutarties ir konfidencialumo pasižadėjimo“.

1.3.3. Jeigu Paslaugos vykdymo metu Tiekėjui bus būtina tvarkyti realius duomenis, Tiekėjas ir Pirkėjas turės pasirašyti Pirkėjo duomenų tvarkymo sutartį. Tiekėjui bus sudarytos sąlygos susipažinti su duomenų tvarkymo sutarties tekstu ir teikti pasiūlymus dėl šios sutarties sąlygų. Tiekėjas turės teisę tvarkyti realius duomenis tik po duomenų tvarkymo sutarties pasirašymo.

1.3.4. Tiekėjui ir jo darbuotojams gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos galiojančiuose teisės aktuose numatyta atsakomybė, jeigu Tiekėjas ir / ar jo darbuotojai Paslaugos vykdymo metu pažeis informacijos saugumo (konfidencialumo, vientisumo ir prieinamumo) reikalavimus. Tiekėjas turės atlyginti nuostolius, susijusius su neteisėtu informacijos tvarkymu ar kitais informacijos saugumo pažeidimais.

1.3.5. Tiekėjui paslaptyje laikoma informacija teikiama tik tokios apimties, kuri būtina Paslaugai atlikti. Tiekėjas turi imtis visų teisinių, techninių ir organizacinių priemonių gautai informacijai apsaugoti.

1.3.6. Tiekėjas turi užtikrinti ir garantuoti, kad Tiekėjo darbuotojai, kurie atliks Paslaugą, saugos paslaptyje gautą informaciją tiek Paslaugos teikimo metu, tiek pasibaigus sutarčiai, tiek pasibaigus Tiekėjo darbuotojų darbo ar kitokiems santykiams su Tiekėju.

1.3.7. Tiekėjas turi užtikrinti ir garantuoti, kad Tiekėjo darbuotojai, kurie atliks Paslaugą, bus supažindinti su Informaciniu pranešimu apie paslaugų / prekių tiekėjų darbuotojų asmens duomenų tvarkymą (su pranešimo forma galima susipažinti [čia](https://www.vmi.lt/evmi/documents/20142/837401/PASLAUGU+PREKIU+TEIKEJU+DARBUOTOJU+ASMENS+DUOMENU+TVARKYMAS.pdf/c413073d-0f4c-0f49-787f-69631889578f?t=1635336883058)). Supažindinimas privalo būti atliktas iki Paslaugos teikimo pradžios.

1.3.8. Tiekėjas privalo pagrįstai nedelsdamas, ir jei įmanoma, praėjus ne daugiau kaip 24 valandoms nuo galimo informacijos saugumo incidento nustatymo, apie įvykusį ar galimai įvykusį informacijos saugos incidentą informuoti Pirkėją el. paštu [duomenu\_sauga@vmi.lt](mailto:duomenu_sauga@vmi.lt).

1.3.9. Visi IS naudotojų administravimo, informacijos ir duomenų saugumo reikalavimai, taikomi Paslaugos Tiekėjui, yra taikomi ir jo subrangovams.

1.3.10. Testavimas negali būti vykdomas su realiais duomenimis, išskyrus būtinus atvejus, suderintus su VMI prie FM, kurių metu naudojamos organizacinės ir techninės duomenų saugumo priemonės, užtikrinančios realių duomenų saugumą. Prieš pradedant testavimą su realiais duomenimis Tiekėjas turės pasirašyti Pirkėjo Duomenų tvarkymo sutartį, kurioje yra aprašytos organizacinės ir techninės duomenų saugumo priemonės.

1.3.11. Tiekėjo pasitelktas informacijos saugos specialistas (-ai) privalo vertinti, ar Sutarties vykdymo metu Tiekėjo priimami sprendimai atitinka informacijos saugumo reikalavimus.

1.3.12. Paslaugos vykdymo metu sukuriant ar modifikuojant MAIS ar atskiras jo dalis ir atlikus pakeitimus, kurie daro įtaką naudotojų atliekamiems veiksmams su duomenimis, veiksmams su naudotojų ar jų grupių bei administratorių teisių naudotis sistemos ištekliais pakeitimams, sistemos parametrų, laiko ir / ar datos pakeitimams ar kitiems veiksmams, turi būti papildytas esamas MAIS auditavimo sprendimas.

1.3.13. Atlikus MAIS komponentų keitimą, po kurio šių komponentų kokybės garantija pereina Tiekėjui, Tiekėjas turi užtikrinti MAIS komponentų atsparumą įsilaužimui. Tiekėjas privalo pašalinti visus trūkumus, nustatytus jo paties, taip pat, nustatytus Pirkėjo ar nepriklausomo atsparumo įsilaužimui vertinimo paslaugų tiekėjo.

1.3.14. MAIS turi būti įgyvendintos kontrolės priemonės, užtikrinančios perduodamų ar gaunamų duomenų vientisumą ir konfidencialumą, kad duomenys nebūtų iškraipyti ar neleistinai atskleisti jų perdavimo metu. Viešaisiais ryšių tinklais perduodamos MAIS elektroninės informacijos konfidencialumas turi būti užtikrintas, naudojant šifravimą.

1.3.15. Turi būti užtikrinamas saugių protokolų ir (arba) slaptažodžių naudojimas, kai duomenys perduodami išoriniais duomenų perdavimo tinklais, užtikrinant MAIS taikomų sprendimų integralumą ir vientisumą

1.3.16. MAIS turi būti apsaugotas nuo pagrindinių per tinklą vykdomų atakų: SQL įskverbties (angl. SQL injection), įterptinių instrukcijų atakų (angl. Cross-site scripting), atkirtimo nuo Paslaugos (angl. DOS). Pagrindinių per tinklą vykdomų atakų sąrašas skelbiamas Atviro tinklo programų saugumo projekto (angl. The Open Web Application Security Project (OWASP)) interneto svetainėje [www.owasp.org](http://www.owasp.org).

1.3.17. MAIS turi būti įgyvendintos įvestos elektroninės informacijos tikslumo, užbaigtumo ir patikimumo tikrinimo priemonės.

* 1. **Atnaujinimų diegimui keliami reikalavimai:**

1.4.1. MAIS diegimui skirti instaliaciniai paketai, kartu su programiniu kodu bei diegimo instrukcija, pateikiami pagal Pirkėjo ir Tiekėjo tarpusavyje suderintame Techninės priežiūros/kokybės garantijos paslaugos teikimo tvarkos apraše (toliau — Aprašas) aprašytą tvarką, naudojantis SVN saugykla.

1.4.2. Kartu su Paslaugos priėmimo-perdavimo aktu turi būti pateikta atskira suvestinė, kurioje išvardijama SVN saugykloje saugoma visa Paslaugos teikimo metu pateikta ir suderinta dokumentacija, instaliaciniai paketai, programinis kodas, diegimo instrukcijos, ataskaitos ir kita su Paslaugos teikimu susijusi informacija.

1.4.3. Paslaugos turi būti teikiamos taip, kad sukurta ir (ar) modifikuota programinė įranga (Paslaugos rezultatai) galėtų funkcionuoti realaus laiko režimu, tiek vykdant tokios programinės įrangos bandomąją eksploataciją, tiek jai taikant kokybės garantiją.

1.4.4. Tiekėjo darbuotojams draudžiama savavališkai atlikti diegimus bei kitokius konfigūravimo darbus.

* 1. **Paslaugos kokybei ir kokybės garantijai taikomi reikalavimai:**
     1. **Bendrieji reikalavimai:**

1.5.1.1. Pirkėjas teikia Techninės priežiūros/kokybės garantijos paslaugos teikimo tvarkos aprašo projektą, kurį kartu su Tiekėju pasitvirtina.

1.5.1.2. Paslaugos turi būti inicijuojamos, apskaitomos ir analizuojamos tik VMI prie FM IT Pagalbos tarnybos TPĮ;

1.5.1.3. Vykdydamas Sutarties 3.1 punkte „Sutarties dalykas“ numatytas Paslaugas, Tiekėjas įsipareigoja atlikti kitų paslaugų tiekėjų MAIS kūrimo ir / ar modifikavimo diegimui teikiamų sprendimų testavimus bei programinio kodo vertinimus ir analizę, MAIS greitaveikos ir paslaugos teikimo kontekste.

1.5.1.4. Vykdydamas Sutarties 3.1 punkte „Sutarties dalykas“ numatytas Paslaugas, Tiekėjas įsipareigoja užtikrinti MAIS ir jos komponentų, serverių ir duomenų bazių bei paslaugų procesų stebėjimą ir veikimo užtikrinimą Pirkėjo ne darbo metu. Nustatęs veikimo sutrikimus Pirkėjo darbo metu Tiekėjas įsipareigoja nedelsiant informuoti Pirkėjo atsakingus asmenis pagal atskirą Apraše nurodytą sąrašą. Apraše numatytu periodiškumu Tiekėjas teikia stebėjimo ataskaitas su nuorodomis į tendencijas ir rekomendacijomis galimų problemų prevencijai. Pageidautina, kad stebėjimui Tiekėjas prisitaikytu prie Pirkėjo naudojamos programinės įrangos (ZABBIX, GRAYLOG, Microsoft System Center 2012 R2). Specializuotos stebėjimo programinės įrangos, kurios nenaudoja Pirkėjas, įsigijimą bei diegimą Tiekėjas vykdo savo lėšomis. Paslauga apima:

• serverių techninių resursų išnaudojimo / apkrovos rodiklių (procesorių, diskų, atminties, tinklo resursų) stebėjimą ir palaikymą MAIS veikimui;

• operacinių sistemų, duomenų bazių, aplikacijų serverių ir servisų bei kitų susijusių komponentų stebėjimą ir palaikymą MAIS veikimui;

• sistemos darbo rodiklių, prisijungusių prie sistemų naudotojų (sesijų) kiekio, naudotojų sesijų trukmė, atsako laiko į naudotojo užklausą, jei naudotojo užklausai aptarnauti įtraukiami kiti sistemos komponentai (web tarnyba, integracinė platforma, duomenų bazės, trečiosios šalys) ir jų atsako laikų ir jų pokyčių stebėjimą, išvadų bei rekomendacijų pateikimą Pirkėjui ir palaikymą MAIS veikimui.

1.5.1.5. Vykdydamas Sutarties 3.1 punkte „Sutarties dalykas“ numatytas Paslaugas, Tiekėjas įsipareigoja užtikrinti IS ir / ar jos komponentų, serverių ir duomenų bazių bei paslaugų procesų veikimo atstatymą Pirkėjo nedarbo metu, informuodamas Pirkėjo atsakingus asmenis apie įvykusio sutrikimo priežastis, atliktus darbus bei jų apimtis, ir įregistruoja atitinkamus incidentus Pirkėjo IT Pagalbos tarnybos TPĮ. IS darbingumo atstatymą Pirkėjo darbo metu Tiekėjas vykdo gavęs Pirkėjo poreikį ir suderinęs atstatymo darbus bei apimtis su Pirkėjo atsakingais asmenimis.

1.5.1.6. Jei Paslaugos vykdymo laikotarpiu bendras laiku neišspręstų klaidų, paklausimų ir / ar trikčių skaičius pasiekia 10% visų Tiekėjui Paslaugos vykdymo metu perduotų incidentų išorės užduočių skaičių, Sutartis gali būti nutraukiama dėl esminio Sutarties pažeidimo, o informacija apie tokį Tiekėją bus paskelbta Centrinėje viešųjų pirkimų informacinėje sistemoje Viešųjų pirkimų įstatymo 91 straipsnyje nustatyta tvarka.

**1.5.2. Privalomi pagrindiniai reikalavimai Paslaugų kokybei:**

1.5.2.1. Paslaugos kokybė turi atitikti Paslaugai keliamus reikalavimus, kurie numatyti Paslaugos techninėje specifikacijoje.

1.5.2.2. Jeigu Paslaugos sudėtyje esanti programinė įranga negalės tinkamai veikti dėl to, kad Tiekėjas neįtraukė į Paslaugos kainą visų reikalingų su taikomosios programinės įrangos eksploatacija susijusių išlaidų už laikotarpį nuo Sutarties pasirašymo dienos iki Paslaugos rezultato elementų kokybės garantijos pabaigos, programinės įrangos veikimas bus atstatomas Tiekėjo sąskaita.

1.5.2.3. Jei Paslaugos rezultato elementų, kurių kokybės garantinius įsipareigojimus pagal Sutartį vykdo vienas Tiekėjas, modifikavimą ir / ar plėtrą atliko kitas Tiekėjas, Paslaugos techninėje specifikacijoje numatyti, kad pastarajam pereina visi funkciškai glaudžiai tarpusavyje susijusių Paslaugos rezultato elementų kokybės garantiniai įsipareigojimai.

1.5.2.4. Sugadintų bei prarastų IS duomenų atstatymą, kai gedimo priežastis yra Tiekėjo pateiktos (įdiegtos) priemonės (programinė įranga, sukurta duomenų bazė, įdiegta technologija ir pan.) netinkamas veikimas arba jos neveikimas, Tiekėjas atlieka savo lėšomis arba iš savo lėšų padengia su duomenų atstatymu susijusias išlaidas. Be to, kompensuoja Pirkėjui patirtus nuostolius, atsiradusius dėl šių sugadintų arba prarastų duomenų.

1.5.2.5. Tiekėjas, kartu su Paslaugos dalies priėmimo - perdavimo aktu, teikia Pirkėjui tokią informaciją:

Informacija apie IS priežiūros Duomenų bazių ir aplikacijų serverių garantinius objektus

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Aplikacijos pavadinimas | Modulio kodas (realus fizinis objekto pavadinimas) | Pavadinimas | Incidento ir išorės užduotiesNr. | MAIS pakeitimo paketo Nr. | Incidento išorės užduoties sprendimo valandos | Garantija galioja | | Pastabos |
| Nuo (data) | Iki (data) |
|  |  |  |  |  |  |  |  |  |
|  |  |  |  |  |  |  |  |  |

**1.5.3. Privalomi pagrindiniai reikalavimai kokybės garantijai:**

1.5.3.1. Visiems Paslaugos rezultato elementams (sudėtinėms dalims pagal Civilinį kodeksą), kuriems pagal Civilinį kodeksą būtų galimybė sutartiniu įsipareigojimu suteikti kokybės garantijos terminą, Sutartimi suteikiamas Civiliniame kodekse numatytas, Tiekėjo pasiūlyme nurodytas, tačiau ne mažesnis nei 24 mėnesių kokybės garantijos terminas, kurio pradžia laikoma Paslaugos priėmimo — perdavimo akto pasirašymo diena;

1.5.3.2. Kokybės garantijos objektas yra visi Paslaugos rezultato elementai;

1.5.3.3. Kokybės garantiniai įsipareigojimai negali būti skaidomi į atskirus garantinius įsipareigojimus atskiriems funkciškai glaudžiai tarpusavyje susijusiems Paslaugos rezultato elementams (pvz., programinės įrangos moduliams), tai taip pat reiškia, kad:

•baziniam funkcionalumui (moduliams, užtikrinantiems kitų modulių sąveiką, aprūpinantiems pastaruosius reikiama informacija, leidžiantiems valdyti kitų modulių funkcionavimą ir pan.) garantiniai įsipareigojimai taikomi ne trumpiau nei vėliausiai pasibaigiantys garantiniai įsipareigojimai priklausomiems moduliams;

•atlikus vieno susijusio Paslaugos rezultato elemento modifikavimus ar sukūrus naują glaudžiai susijusį Paslaugos rezultato elementą, kokybės garantija pratęsiama visiems glaudžiai susijusiems Paslaugos rezultato elementams.

1.5.3.4. Kiekvieno MAIS priežiūros paslaugų teikimo metu modifikuoto (kai modifikavimas nesusijęs su kokybės garantinių įsipareigojimų vykdymu, nėra klaidų taisymas ar defektų šalinimas) MAIS komponento bei su juo glaudžiai susijusių MAIS komponentų kokybės garantijos terminas tęsiasi iki MAIS priežiūros paslaugų teikimo pabaigos, bet negali būti trumpesnis už iki modifikavimo buvusį kokybės garantijos terminą ir negali būti trumpesnis nei pirkimo Sutartyje numatytas Tiekėjo suteikiamas kokybės garantijos terminas;

1.5.3.5. Jei Tiekėjas nesilaiko Paslaugos atlikimo terminų, kokybės garantijos termino eiga sustabdoma laikotarpiui nuo pranešimo per VMI prie FM IT Pagalbos tarnybos TPĮ nukreipimo Tiekėjui apie Paslaugos rezultato elemento trūkumą (klaidą / triktį) iki tokio Paslaugos rezultato elemento trūkumo pašalinimo momento, kai Pirkėjas patvirtina tokio trūkumo (klaidos / trikties) pašalinimą.

**1.5.4. Privalomi pagrindiniai reikalavimai kokybės garantijos Paslaugos atlikimo terminams:**

1.5.4.1.Teikdamas Paslaugą, Tiekėjas privalo kaip įmanoma greičiau patikslinti informaciją apie klaidos ir / ar trikties rimtumą bei apie preliminarų numatomą klaidos ir / ar trikties pašalinimo terminą.

1.5.4.2. Klaidos ir / ar triktys klasifikuojamos:

• kritinė klaida ir / ar triktis (VMI prie FM IT Pagalbos tarnybos TPĮ registruoto incidento nukreiptos išorės užduoties prioritetas — 1) — kai nustatyta klaida ir / ar triktis, dėl kurios MAIS naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas;

• didelė klaida ir / ar triktis (VMI prie FM IT Pagalbos tarnybos TPĮ registruoto incidento nukreiptos išorės užduoties prioritetas — 2) — tai nuolat pasikartojanti MAIS veikimo klaida ir / ar triktis, dėl kurios MAIS veikimas tampa nestabilus ir (ar) nesaugus ir kuri kliudo IS naudotojui vykdyti būtinas funkcijas, tačiau yra žinomas alternatyvus funkcijos vykdymas;

• kita klaida ir / ar triktis (VMI prie FM IT Pagalbos tarnybos TPĮ registruoto incidento nukreiptos išorės užduoties prioritetas — 3) — MAIS veikimo klaida ir / ar triktis, dėl kurios MAIS naudotojas funkcijų vykdymą atlieka, tačiau jos atliekamos kitokiu nei įprastas nuoseklumu arba gautas rezultatas yra ne visas, arba gautas rezultatas nesutampa su rezultatu, gautu kitais būdais, arba galimi kai kurių parametrų reikšmių nukrypimai nuo nurodytų MAIS dokumentuose, arba pastebėti dokumentacijos netikslumai, arba sulėtėja MAIS veikimas, arba gali susidaryti grėsmė elektroninės informacijos saugai;

1.5.4.3. Tiekėjas privalo nedelsiant atstatyti MAIS veikimą įvykus triktims, susijusioms su naujai diegiamais funkcionalumais. Tokios triktys klasifikuojamos kaip kritinė klaida.

1.5.4.4. Trikties ir / ar klaidos, ir / ar konsultacijos atvejams numatomi tokie įvykdymo terminai, skaičiuojant nuo klaidos ir / ar trikties, ir / ar konsultacijos nukreipimo per VMI prie FM IT Pagalbos tarnybos TPĮ Tiekėjui momento iki klaidos ir / ar trikties pašalinimo, konsultacijos suteikimo (bei pakeičiant VMI prie FM IT Pagalbos tarnybos TPĮ incidento nukreiptos išorės užduoties statusą į „Užbaigta“):

• kritinės klaidos atveju — ne daugiau kaip 3 darbo valandos. Jei per 3 darbo valandas kritinės klaidos atvejo pašalinti nepavyksta, Tiekėjas Pirkėjui padeda įvykdyti reikiamas funkcijas alternatyviomis priemonėmis. Tokiu atveju Tiekėjas kritinę klaidą įsipareigoja pašalinti per 8 darbo valandas, skaičiuojant nuo kritinės klaidos pirminio nukreipimo per VMI prie FM IT Pagalbos tarnybos TPĮ Tiekėjui momento;

• didelės klaidos atveju — ne daugiau kaip 16 darbo valandų. Jei per 16 darbo valandų didelės klaidos atvejo pašalinti nepavyksta, Tiekėjas Pirkėjui padeda įvykdyti reikiamą funkciją alternatyviomis priemonėmis. Tokiu atveju Tiekėjas didelės klaidos atvejį įsipareigoja pašalinti per 40 darbo valandų, skaičiuojant nuo didelės klaidos pirminio nukreipimo per VMI prie FM IT Pagalbos tarnybos TPĮ Tiekėjui momento;

• kitos klaidos atveju — ne daugiau kaip 40 darbo valandų. Jei per 40 darbo valandų klaidos atvejo pašalinti nepavyksta, Tiekėjas Pirkėjui padeda įvykdyti reikiamą funkciją alternatyviomis priemonėmis. Tokiu atveju Tiekėjas klaidos atvejį įsipareigoja pašalinti per 80 darbo valandų, skaičiuojant nuo kitos klaidos pirminio nukreipimo per VMI prie FM IT Pagalbos tarnybos TPĮ Tiekėjui momento;

• konsultacijos atveju — Tiekėjas labai skubios konsultacijos atveju (VMI prie FM IT Pagalbos tarnybos TPĮ registruoto incidento nukreiptos išorės užduoties prioritetas — 1) įsipareigoja suteikti konsultaciją per 8 darbo valandas, skubios konsultacijos atveju (VMI prie FM IT Pagalbos tarnybos TPĮ registruoto incidento nukreiptos išorės užduoties prioritetas — 2) įsipareigoja konsultaciją suteikti per 40 darbo valandų. Konkretų konsultacijos suteikimo laiką nustato Pirkėjas;

• IS smulkaus modifikavimo atveju — ne daugiau kaip 160 darbo valandų, neviršijant suminės mėnesinio darbo apimties, apibrėžtos pirkimo dokumentuose.

1.5.4.5. Konkretūs Paslaugos įvykdymo terminai, apibrėžti Paslaugos techninės specifikacijos 1.5.4.4. papunktyje, nustatomi sutartiniu įsipareigojimu pagal MAIS eksploatavimo poreikius ir sprendimo galimybes. Šie terminai skaičiuojami pagal oficialiai nustatytas MAIS darbo valandas.

1.5.4.6. Incidento išorės užduoties išsprendimo laikas – laikas nuo incidento išorės užduoties nukreipimo per VMI prie FM IT Pagalbos tarnybos TPĮ Paslaugos tiekėjui iki Paslaugos tiekėjo sprendimo pateikimo fakto įregistravimo VMI prie FM IT Pagalbos tarnybos TPĮ, priskyrus incidento išorės užduočiai statusą „Užbaigta“.

1.5.4.7. Anksčiau nurodyti terminai ir Paslaugos teikimo valandos terminai skaičiuojami pagal oficialiai nustatytas Pirkėjo darbo valandas (pirmadieniais-ketvirtadieniais – nuo 8:00 iki 17:00, penktadieniais – nuo 8:00 iki 15:45).

1.5.4.8. Jei Paslaugos Tiekėjo pateiktas sprendimas netenkina Pirkėjo, incidento išorės užduotis atidaroma iš naujo ir grąžinama Paslaugos Tiekėjui. Suderinus raštiškai su Pirkėju terminai gali būti keičiami, pvz., kai analizės metu išaiškėja papildomos aplinkybės, reikalaujančios esminių incidento išorės užduoties formulavimo patikslinimo.

1.5.4.9. Sutarties vykdymo laikotarpiu Paslaugos teikimui Pirkėjas:

• suteikia Paslaugos Tiekėjui Paslaugai teikti reikalingas prieigas VMI prie FM IT Pagalbos tarnybos TPĮ bei SVN iš Paslaugos Tiekėjo buveinės;

• kaip įmanoma greičiau pateikia Paslaugos Tiekėjui visą Paslaugos teikimui reikalingą informaciją.

1.5.4.10. Tiekėjas už kiekvieną pavėluotą valandą, suėjusią pasibaigus Paslaugos techninės specifikacijos 1.5.4.4. punkte nurodytam Tiekėjo įsipareigojimų terminui, šalinant klaidą ir / ar triktį ar suteikiant konsultaciją, moka VMI prie FM 0,0006 procento, o kritinės klaidos atveju už kiekvieną pavėluotą valandą — 0,005 procento Sutarties kainos be PVM dydžio baudą. Bauda negali būti mažesnė nei 4 eurai už darbo valandą, kritinės klaidos atveju — mažesnė nei 30 eurų už darbo valandą. Baudų suma negali viršyti 5 procentų visos Sutarties kainos be PVM. Klaidos ir / ar trikties sprendimo vėlavimo terminai fiksuojami akte, kurį pasirašo Tiekėjo ir Pirkėjo atstovai. Jeigu Tiekėjo atstovas nepagrįstai atsisako pasirašyti aktą, Tiekėjas pripažįsta, kad Pirkėjo užfiksuotas klaidos ir / ar trikties sprendimo vėlavimo terminas yra teisingas;

1.5.4.11. Jei klaida nepašalinama per Paslaugos techninės specifikacijos 1.5.4.4. papunktyje nurodytą terminą, baudą Tiekėjas sumoka Pirkėjui mokėjimo pavedimu ne vėliau kaip per 5 darbo dienas nuo Pirkėjo raštu pateikto reikalavimo gavimo dienos;

1.5.4.12. Baudos sumokėjimas neatleidžia Tiekėjo nuo pareigos pašalinti klaidą ir / ar triktį;

1.5.4.13. Tiekėjas privalo nedelsdamas atstatyti MAIS veikimą, įvykus triktims, susijusioms su naujai diegiamais funkcionalumais. Tokios triktys klasifikuojamos kaip kritinės klaidos.

* 1. **Reikalavimai sąsajoms su kitomis IS:**

1.6.1. Naujai sukurti ir modifikuoti MAIS funkcionalumai turi būti suderinami su jau veikiančiais funkcionalumais MAIS ir kitomis Pirkėjo IS.

1.6.2. MAIS integracija su vidinėmis ir išorinėmis IS turi būti realizuojama panaudojant naudojamų programinių produktų standartinius duomenų integravimo metodus ir/ar paslaugomis grindžiamą architektūrą SOA (angl. Service oriented architecture).

1.6.3. VMI IT infrastruktūra:

MAIS, kitų susijusių VMI prie FM IS ir kita VMI turima infrastruktūra:

  MAIS, apskaitos dalis (APSKAITA):

* RDBVS: Oracle11g Enterprise Edition (Oracle Exadata X4); 11.2.0.4 + BP170418;
* Oracle E-Business Suite Release 12.1.3;
* Oracle SOA Suite 10.1.3.5.0;
* Oracle SOA Suite 12c;
* Oracle AS 10.1.4.3.0 (OID AS);
* Oracle DB 19c (OID DB);
* Oracle BI Discoverer 10.1.2.3.0.

  MAIS, Mokesčių mokėtojų registras (MMR):

* RDBVS: Oracle 12c; RDBMS\_12.1.0.2.0WINDBBP\_WINDOWS.X64\_170125

Aplikacijų serveris: Oracle WebLogic server 11g (10.3.6);

* Oracle Forms and Reports 11g;
* Oracle BI Publisher 11g.

  Integruota mokesčių IS (IMIS):

* RDBVS: Oracle 12c; RDBMS\_12.2.0.1.0\_WINDOWS.X64\_170210.4;
* Aplikacijų serveris: Oracle 10g.

  Gyventojų pajamų mokesčio IS (GYPAS):

* RDBVS: Oracle 12c; RDBMS\_12.1.0.2.0WINDBBP\_WINDOWS.X64\_170125;
* Aplikacijų serveris: Oracle 10g;
* Aplikacijų serveris: Oracle Weblogic 12c;
* Oracle BI Publisher 11g;
* ADF Runtime 12c versijai.

  Elektroninio deklaravimo IS (EDS):

* RDBVS: MS SQL 2008 SP4;
* Aplikacijų serveris: IIS 7/7.5 web server;
* Aplikacijų serveris: Oracle GlassFish Server 3.1.2.2;
* Aplikacijų serveris: Tomcat 6.0.32;
* Apache HTTP Server 2.2.21.

  PVM informacijos mainams tarp Europos sąjungos valstybių skirta IS (ITIS\_EU):

* RDBVS:Oracle 12c; RDBMS\_12.1.0.2.0WINDBBP\_WINDOWS.X64\_170125;
* Aplikacijų serveris: Oracle WebLogic Server "FMW Infrastructure 12c;
* Oracle Forms and Reports 12c;
* Oracle BI Publisher 11g.

  Darbo organizavimo ir dokumentų valdymo sistema (DODVS):

* RDBVS: Oracle 11g R2; 11.2.0.3 BP 14;
* Aplikacijų serveris: Apache Tomcat 8.0.27.

  Audito IS:

* RDBVS: Oracle 11g R2; 11.2.0.3 BP 14;
* Aplikacijų serveris: JBoss 7.2.0.

  Mokesčių mokėtojų elektroninio švietimo, konsultavimo ir informavimo paslaugų sistema (ESKIS):

* RDBVS: Oracle 11g R2; WinBundle 11.2.0.4.161018;
* RDBVS: MySQL 5;
* Aplikacijų serveris Oracle WebLogic Server 11g Release (10.3.6), Oracle Service Bus 11g, Oracle SOA Suite 11g, IIS 7.5 web server, Apache Tomcat 6.0.35, LifeRay 6.1;
* Vidinių ir išorinių naudotojų autentifikavimui naudojami Central authentification service (CAS) sprendimai.

 Centralizuota tapatybių ir teisių valdymo sistema (TTVS):

* RDBVS: Oracle 12c; RDBMS\_12.1.0.2.0WINDBBP\_WINDOWS.X64\_170125;
* Aplikacijų serveris: JBoss 7.2.0 (planuojama pereiti ant Apache Tomcat 8.0.45).

 Veiklos valdymo informacinė sistema (VIS):

* RDBVS: Oracle 12c; RDBMS\_12.1.0.2.0WINDBBP\_WINDOWS.X64\_170125;
* Aplikacijų serveris: GlassFish 3.1.2.2 (build 5).

 Išmanioji mokesčių administravimo sistema (i.MAS):

* RDBVS: Oracle 12c; RDBMS\_12.2.0.1.0\_LINUX.X64\_170125;
* Aplikacijų serveris: Apache Tomcat 8.0.43, BIP - (Business Intelligence Publisher) - Oracle WebLogic Server 12c Release (12.2.1.1.0), SOA - Oracle WebLogic Server 12c Release (12.2.1.2.0).

 Mokesčių ir susijusių duomenų apsikeitimo posistemė (Tax Information Exchange SubSystem) (TIES):

* RDBVS: Oracle 12c; RDBMS\_12.1.0.2.0WINDBBP\_WINDOWS.X64\_170125;
* Aplikacijų serveris: Payara Server 4.1.1.164.
* VMI Duomenų saugykla (VMIDS)

RDBVS: SAP Sybase IQ 16, SAP SQL Anywhere 16, Oracle EE 11.2.0.3 BP 14;

Aplikacijų serveriai: Apache Tomcat 8.0.36 for BI4;

SAP BusinessObjects BI platform 4.2 SP3;

SAP Data Services 4.2 SP8;

SAP IQ Server 16.0.

* i.MAMC licencijuota programinės įranga (SAS)

Aplikacijų serveriai: SAS ® Financial Management, SAS ® Visual Analytics, SAS ® Enterprise Miner™, SAS ® Analytics Pro.

VMI prie FM ir AVMI IT techninę infrastruktūrą sudaro:

* MS Windows Server 2003 platformoje VMI dirbama su duomenų bazėmis: SQL Server 2000;
* MS Windows Server 2003 x64 platformoje VMI dirbama su duomenų bazėmis: Oracle 10g, Oracle 11g;
* MS Windows Server 2008 x64 platformoje VMI dirbama su duomenų bazėmis: Oracle11g; Oracle 12c; MS SQL Server 2008;
* MS Windows Server 2012 x64;
* VMI prie FM ir AVMI naudojami Intel arba ekvivalentiškos platformos serveriai ir personaliniai kompiuteriai;
* VMI prie FM ir AVMI naudojama kita kompiuterinė įranga – skeneriai, maršrutizatoriai, kompiuterių tinklo komutatoriai, modemai, duomenų kaupimo įranga ir kt., techniškai ir programiškai suderinama su serveriais, personaliniais kompiuteriais ir sistemine programine įranga;
* VMI prie FM ir AVMI sistemoje yra apie 3500 kompiuterių, 300 serverių, 1000 spausdintuvų, iš jų VMI prie FM 300 kompiuterių, 140 serverių, 70 spausdintuvų, 7 SAN diskinės saugyklos;
* Serveriuose naudojama tokia sisteminė programinė įranga:
* SOA3 serveris veikia ant Windows 2008 R2
* MAIS-infr serveris veikia ant Linux 4.14.35-1818.3.3.el7uek.x86\_64 (kernel)
* MAIS-EBS2 serveris veikia ant Linux 5.4.17-2136.307.3.1.el7uek.x86\_64 (kernel)
* įrankiai, SQL Plus ir Oracle SQL Developer
* SOA3 Weblogic yra 12c, 12.1.3.0.0 versija
* WS integracinis serveris:
* Edition           Windows Server 2022 Datacenter
* Version          21H2
* Installed on    ‎1/‎27/‎2025
* OS build         20348.3453

VMI prie FM ir AVMI funkcijoms vykdyti reikalingų informacinių sistemų funkcionavimo užtikrinimui naudojami tokie kompiuterių tinklai:

* Vietiniai (lokalūs) kompiuterių tinklai (LAN);
* Valstybinės mokesčių inspekcijos teritorinis kompiuterių tinklas (WAN);
* Žiniatinklis (Internet).
* Tinklo naudotojų aprašymo ir valymo katalogai- Microsoft Active directory;
* LAN diegiami VMI prie FM ir AVMI priklausančiose ar nuomojamose patalpose. Tinklai diegiami laidinio – UTP (Unshielded Twisted Pair) tinklo pagrindu. Skirtingų pastatų sujungimui naudojamos optinės linijos. Kompiuterinis radijo tinklas pastate diegiamas, jei tai būtina VMI funkcijų vykdymui;
* Personaliniai kompiuteriai prie LAN jungiami per 100 Mbps ir 1Gbps prieigas;
  1. **MAIS priežiūros valdymo reikalavimai:**

# 1.7.1. MAIS priežiūros valdymas ir vykdymas turės būti vykdomas pagal:

# 1.7.1.1. Valstybinės mokesčių inspekcijos projektų valdymo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2007 m. sausio 24 d. įsakymu Nr. V-48 „Dėl Valstybinės mokesčių inspekcijos projektų valdymo taisyklių patvirtinimo“ (2024 m. liepos 15 d. įsakymo Nr. V-229 redakcija).

# 1.7.1.2. Valstybinės mokesčių inspekcijos valstybės informacinių išteklių steigimo, kūrimo, diegimo, priežiūros ir likvidavimo taisyklės, patvirtintos Valstybinės mokesčių inspekcijos prie Lietuvos Respublikos finansų ministerijos viršininko 2006 m. birželio 12 d. įsakymu Nr. V-216 „Dėl Valstybinės mokesčių inspekcijos valstybės informacinių išteklių steigimo, kūrimo, diegimo, priežiūros ir likvidavimo taisyklių, Valstybinės mokesčių inspekcijos informacinių sistemų, kitų valstybės informacinių išteklių, registrų ir jų duomenų valdymo įgaliotinių sąrašų patvirtinimo“ (2012 m. lapkričio 29 d. įsakymo Nr. V- 443 redakcija).

\_\_\_\_\_\_\_\_\_\_\_\_\_\_