PATVIRTINTA

Viešojo pirkimo komisijos

2025 m. birželio 10 d.

posėdžio protokolu Nr. 57-239

**ATVIRAS KONKURSAS**

**Mokesčių apskaitos informacinės sistemos (MAIS) PRIEŽIŪROS paslaugų VIEŠASIS PIRKIMAS**

**KONKURSO DOKUMENTAI**

**2025 m.**

# ĮŽANGA

* 1. Valstybinė mokesčių inspekcija prie Lietuvos Respublikos finansų ministerijos (toliau — UŽSAKOVAS arba Perkančioji organizacija), vadovaudamasi šiuo metu galiojančiu Lietuvos Respublikos viešųjų pirkimų įstatymu (toliau — Viešųjų pirkimų įstatymas arba VPĮ), kviečia Lietuvos ir užsienio valstybių ūkio subjektus (toliau — TIEKĖJAS), turinčius kompetenciją, pajėgumus ir patyrimą, dalyvauti viešajame pirkime „Mokesčių apskaitos informacinės sistemos (MAIS) priežiūros paslaugų viešasis pirkimas“, vykdomame atviro konkurso būdu (toliau — KONKURSAS arba Pirkimas).
  2. KONKURSO objektas — Mokesčių apskaitos informacinės sistemos (MAIS) priežiūros paslaugos (toliau — PASLAUGA arba PASLAUGOS atlikimas). PASLAUGA detalizuota KONKURSO dokumentų 3 priede.
  3. Šio KONKURSO objektas į atskiras dalis neskaidomas. Dirbtinai išskaidžius KONKURSO objektą į dalis pagal atskiras sutartis, lėčiau ir neefektyviai būtų sprendžiamos iškilusios problemos / klaidos bei kiltų rizika vėluoti realizuoti IS pakeitimus, būtų neužtikrinta kokybės garantija. Norint užtikrinti tinkamų ir kokybiškų PASLAUGŲ gavimą, būtina turėti visų KONKURSO DOKUMENTUOSE nurodytų kompetencijų darbuotojus vienoje komandoje. Skirtingi TIEKĖJAI negalėtų tinkamai teikti kokybės garantijos - kiekvienu atveju UŽSAKOVAS turėtų spręsti, dėl kurio iš TIEKĖJO veiksmų kilo klaida ir kuris iš jų turėtų užtikrinti kokybės garantiją. Tokio tipo problemų / klaidų sprendimas būtų ilgesnis (padidėtų tiek UŽSAKOVO, tiek TIEKĖJŲ laiko sąnaudos), nes užtruktų problemos / klaidos sukėlėjo identifikavimas ir vėliau - klaidos sprendimas.
  4. Elektroniniame kataloge CPO.LT perkamos PASLAUGOS nėra, todėl PASLAUGOS pirkimas negali būti atliekamas naudojantis centrinės perkančiosios organizacijos paslaugomis.
  5. Visa nauda, kurią TIEKĖJAS suteiks UŽSAKOVUI SUTARTIES galiojimo metu, vykdydamas SUTARTIES nuostatas, toliau vadinama PASLAUGOS rezultatu. KONKURSO DOKUMENTUS sudaro visas šis dokumentas su priedais. Klausimams, nesureguliuotiems KONKURSO DOKUMENTŲ nuostatose, tiesiogiai taikomos Viešųjų pirkimų įstatymo nuostatos. Jeigu KONKURSO DOKUMENTŲ nuostata nenustato kitaip, KONKURSO DOKUMENTUOSE vartojamos sąvokos atitinka Viešųjų pirkimų įstatymo sąvokas.
  6. Valstybinės mokesčių inspekcijos prie Lietuvos Respublikos finansų ministerijos viršininko įsakymu KONKURSUI organizuoti ir rezultatams įvertinti sudaryta Viešojo pirkimo komisija (toliau — komisija), kuriai yra suteikti visi įgaliojimai nustatytoms užduotims vykdyti.
  7. Komisija veikia nuo sprendimo ją sudaryti ir užduočių jai nustatymo iki sprendimo ją panaikinti priėmimo arba iki visų nustatytų užduočių įvykdymo, arba sprendimo nutraukti Pirkimo procedūras priėmimo.
  8. KOMISIJA sprendimus priima Viešųjų pirkimų įstatymo 19 straipsnio 5 dalyje nustatyta tvarka, t. y. KOMISIJA priima sprendimus posėdyje paprasta balsų dauguma atviru vardiniu balsavimu. Jeigu balsai pasiskirsto po lygiai, lemia KOMISIJOS pirmininko balsas. KOMISIJOS sprendimai įforminami protokolu. Protokole nurodomi KOMISIJOS sprendimo motyvai, pateikiami paaiškinimai, kiekvieno KOMISIJOS nario atskiroji nuomonė. Protokolą pasirašo visi KOMISIJOS posėdyje dalyvavę nariai.
  9. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo reikalavimų. KONKURSU UŽSAKOVAS siekia, kad PASLAUGAI įsigyti skirtos lėšos bus naudojamos racionaliai, bei vykdant Pirkimo sutartį būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
  10. UŽSAKOVAS laikys, kad visi TIEKĖJAI, teikiantys pasiūlymus, yra susipažinę su KONKURSO DOKUMENTAIS, Lietuvos Respublikos teisės aktais, reglamentuojančiais pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp UŽSAKOVO ir TIEKĖJŲ susiklostantiems santykiams, kylantiems iš (ar) susijusiems su šiuo KONKURSU. Su visais Lietuvos Respublikos teisės aktais galima susipažinti internetinėje duomenų bazėje <https://www.e-tar.lt/portal/lt/index>.
  11. Stebėtojai dalyvauti KOMISIJOS posėdžiuose nėra kviečiami.
  12. KOMISIJA privalo nutraukti pradėtas Pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
  13. KOMISIJA turi teisę savo iniciatyva nutraukti pradėtas Pirkimo procedūras, jeigu atsirado aplinkybių, kurių nebuvo galima numatyti, arba KONKURSO DOKUMENTUOSE padaryta esminių klaidų, dėl kurių Pirkimas tampa nebetikslingas ar jį įvykdžius būtų įsigytas Perkančiosios organizacijos poreikių neatitinkantis Pirkimo objektas.
  14. **KONKURSAS atliekamas Centrinės viešųjų pirkimų informacinės sistemos (toliau — CVP IS) priemonėmis, pasiekiamomis adresu** <https://viesiejipirkimai.lt/>**.**
  15. Vykdomas žaliasis pirkimas, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 ir 4.4.4.1 papunkčiais.

# KONKURSO SĄLYGOS

* 1. KONKURSO pasiūlymai turi tenkinti visus KONKURSO DOKUMENTŲ reikalavimus.
  2. UŽSAKOVO ir TIEKĖJO sudaromos SUTARTIES būtinosios sąlygos pateiktos SUTARTIES projekte — KONKURSO DOKUMENTŲ 3 priede.
  3. Apibūdinant Pirkimo objektą, techninėje specifikacijoje ar kitose Pirkimo dokumentų vietose galimai nurodytas konkretus modelis ar tiekimo šaltinis, konkretus procesas, būdingas konkretaus TIEKĖJO tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.
  4. TIEKĖJAS gali pateikti KONKURSUI tik vieną pasiūlymą atlikti visą PASLAUGĄ pagal KONKURSO DOKUMENTUOSE nurodytus reikalavimus, t. y. neleidžiama pateikti pasiūlymą atlikti tik dalį PASLAUGOS.
  5. Jeigu TIEKĖJAS — jungtinės veiklos sutartimi susivienijusių ūkio subjektų grupės dalyvis, jis neturi teisės dalyvauti teikiant kelis pasiūlymus KONKURSE, tačiau tas pats ūkio subjektas gali būti nurodytas skirtingų TIEKĖJŲ pasiūlymuose kaip subtiekėjas. Taip pat TIEKĖJAS, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame Pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas. Laikoma, kad TIEKĖJAS pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.
  6. Pateikti alternatyvių KONKURSO pasiūlymų (pasiūlymų, kuriuose siūlomos kitokios, negu yra nustatyta KONKURSO DOKUMENTUOSE, PASLAUGOS charakteristikos, savybės arba kitokios KONKURSO sąlygos) neleidžiama.
  7. TIEKĖJAS turi prisiimti visas išlaidas, susijusias su KONKURSO pasiūlymo parengimu ir įteikimu. UŽSAKOVAS nėra atsakingas ar įpareigotas dėl šių išlaidų.
  8. KONKURSE negali dalyvauti TIEKĖJAI, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu TIEKĖJAS, jų subtiekėjas ar ūkio subjektas, kurio pajėgumais remiamasi, yra fizinis asmuo − nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje Viešųjų pirkimų įstatymo 17 straipsnio 4 dalyje nurodytus tarptautinius susitarimus.

# PAŠALINIMO PAGRINDAI IR TIEKĖJO KVALIFIKACIJOS REIKALAVIMAI

* 1. Pašalinimo pagrindai, TIEKĖJO kvalifikacijos reikalavimai ir kokybės vadybos standartai pateikiami KONKURSO DOKUMENTŲ 2 priede.

# RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS

* 1. TIEKĖJAS gali remtis kitų ūkio subjektų pajėgumais pagal VPĮ 49 straipsnį, kad atitiktų kvalifikacijos reikalavimus (jeigu tokie reikalavimai keliami), neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos Pirkimo laimėjimo ir sutarties sudarymo atveju TIEKĖJAS ar jo pasitelkiamas ūkio subjektas įdarbins (kvazisubtiekėjai).
  2. TIEKĖJAS, pageidaujantis remtis kitų ūkio subjektų pajėgumais, privalo juos nurodyti pasiūlyme ir pateikti dokumentus, įrodančius, kad per visą sutarties vykdymo laikotarpį ūkio subjekto, kurio pajėgumais jis remiasi, ištekliai TIEKĖJUI bus prieinami. Tikrindama, ar TIEKĖJUI bus prieinami kitų ūkio subjektų, kurių pajėgumais jis remiasi, turimi ištekliai, Perkančioji organizacija iš jo priima bet kokias tai patvirtinančias priemones. TIEKĖJAS, nenurodęs, jog remiasi kitų ūkio subjektų pajėgumais (kvalifikacija), tačiau pats neatitinka Pirkimo sąlygose nurodytų kvalifikacijos reikalavimų, neįgyja teisės po pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.
  3. Jeigu pasiūlyme nurodytas ūkio subjektas netenkina jam keliamų reikalavimų, jis per KOMISIJOS CVP IS susirašinėjimo priemonėmis nustatytą terminą gali būti pakeičiamas reikalavimus atitinkančiu ūkio subjektu.
  4. Skirtingi TIEKĖJAI gali remtis tų pačių ūkio subjektų pajėgumais, tačiau tai negali sąlygoti draudžiamų susitarimų.
  5. Šiame skyriuje nurodytomis sąlygomis TIEKĖJŲ grupė gali remtis grupės dalyvių arba kitų ūkio subjektų pajėgumais.
  6. Jeigu Pirkimo sąlygose reikalaujama išsilavinimo ar profesinės kvalifikacijos, ar profesinės patirties TIEKĖJAS gali remtis kitų ūkio subjektų pajėgumais, tik tuo atveju, jeigu tie subjektai patys atliks paslaugas*,* kurioms reikia jų turimų pajėgumų.
  7. TIEKĖJAS savo pasiūlyme privalo nurodyti:
     1. ūkio subjektus, kurių pajėgumais remiasi TIEKĖJAS, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami);
     2. specialistus, kurie Pirkimo laimėjimo ir Pirkimo sutarties sudarymo atveju bus įdarbinti TIEKĖJO;
     3. kokiai Pirkimo sutarties daliai (jei KONKURSO objektas skaidomas į dalis) ir kokius subtiekėjus, jeigu jie yra žinomi, jis ketina pasitelkti.
  8. KOMISIJA neriboja TIEKĖJŲ galimybės esminių užduočių atlikimui pasitelkti subtiekėjus ir (arba) TIEKĖJŲ grupės narius.

# TIEKĖJŲ GRUPĖS DALYVAVIMAS PIRKIME

* 1. Jeigu KONKURSO pasiūlymą pateikia TIEKĖJAS — jungtinės veiklos sutartimi susivienijusių ūkio subjektų grupė, ji privalo tenkinti KONKURSO DOKUMENTUOSE keliamus kvalifikacinius reikalavimus. UŽSAKOVUI priėmus sprendimą su pasirinkta jungtinės veiklos sutartimi susivienijusių ūkio subjektų grupe sudaryti Pirkimo sutartį, iš jos nebus reikalaujama įgyti tam tikrą teisinę formą. Kiekvienas TIEKĖJO įsipareigojimas UŽSAKOVUI, atsirandantis iš Pirkimo sutarties nuostatų, yra solidarioji šių jungtinės veiklos sutartimi susivienijusių ūkio subjektų prievolė UŽSAKOVO atžvilgiu. Ūkio subjektas iš tokios jungtinės veiklos sutartimi susivienijusių ūkio subjektų grupės, vykdydamas TIEKĖJO įsipareigojimus UŽSAKOVUI, atsirandančius iš Pirkimo sutarties nuostatų, negali remtis UŽSAKOVO atžvilgiu jokiomis jungtinės veiklos sutarties ar jokių kitų sandorių, sudarytų tarp jungtinės veiklos sutartimi susivienijusių ūkio subjektų, nuostatomis, išskyrus nuostatas, reglamentuojančias jungtinės veiklos sutartimi susivienijusių ūkio subjektų atstovavimą tvarkant bendrus reikalus UŽSAKOVO atžvilgiu. Tačiau, esant KONKURSO pasiūlymą pateikusio TIEKĖJO — jungtinės veiklos sutartimi susivienijusių ūkio subjektų grupės pageidavimui, Pirkimo sutartis sudaroma su juridiniu asmeniu, įsteigtu tokios jungtinės veiklos sutartimi susivienijusių ūkio subjektų grupės, tokiu atveju ūkio subjektai, įsteigę juridinį asmenį, privalo laiduoti už jų įsteigto juridinio asmens prievoles, susijusias su Pirkimo sutarties įvykdymu.

# REIKALAVIMAI PASIŪLYMŲ RENGIMUI IR PATEIKIMUI

* 1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu <https://viesiejipirkimai.lt/> iki skelbime apie pirkimą nurodyto termino. Pasiūlymai, pateikti popierinėje formoje arba ne UŽSAKOVO nurodytomis elektroninėmis priemonėmis, bus atmesti kaip neatitinkantys KONKURSO DOKUMENTŲ reikalavimų.
  2. Pasiūlymus gali teikti tik CVP IS registruoti TIEKĖJAI (nemokama registracija adresu <https://viesiejipirkimai.lt/>).
  3. TIEKĖJAS rengia pasiūlymą raštu, lietuvių kalba (atitikimą kvalifikacijos reikalavimams patvirtinantys specialistų sertifikatai ir dokumentai, nurodyti KONKURSO DOKUMENTŲ 2 priedo 15 punkte (valstybės narės ar trečiosios šalies atitinkami dokumentai), gali būti pateikiami anglų kalba). Jei atitinkami dokumentai yra išduoti kita kalba, turi būti pateiktas patvirtintas vertimas. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu arba TIEKĖJO ar jo įgalioto asmens parašu ir antspaudu (jei turi) ir, tokiu atveju, interpretuojant pasiūlymą pirmenybė teikiama vertimui. KOMISIJA, kilus įtarimų dėl pasiūlyme pateikto dokumento vertimo kokybės ir (ar) jo atitikimo dokumento originalo turiniui, pasilieka teisę reikalauti pateikti vertėjo parašu ir vertimų biuro antspaudu patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.
  4. Pasiūlymą sudaro TIEKĖJO pateiktų duomenų ir dokumentų visuma. **Iki pasiūlymų pateikimo termino pabaigos TIEKĖJAS turi pateikti:**
     1. užpildytą pasiūlymo formą (KONKURSO DOKUMENTŲ 1 priedo forma);
     2. užpildytą Nacionalinio saugumo reikalavimų atitiktiesdeklaraciją (**KONKURSO DOKUMENTŲ 4 priedo forma** (Patvirtinta Viešųjų pirkimų tarnybos direktoriaus 2022 m. gruodžio 29 d. įsakymu Nr. 1S-233));
     3. užpildytą TIEKĖJO/SUBTIEKĖJO deklaraciją pagal **KONKURSO DOKUMENTŲ 5 priedo formą**;
     4. specialistų, atitinkančių kvalifikacijos reikalavimus, sąrašą pagal **KONKURSO DOKUMENTŲ 6 priedo formą;**
     5. užpildytą Europos bendrąjį viešųjų pirkimų dokumentą (toliau — EBVPD) (KONKURSO DOKUMENTŲ 7 priedas). EBVPD turi būti pateiktas pagal VPĮ 50 str. nustatytus reikalavimus. Atskirą EBVPD pildo:
        1. TIEKĖJAS;
        2. kiekvienas TIEKĖJŲ grupės narys (jeigu pasiūlymą teikia TIEKĖJŲ grupė);
        3. kiekvienas ūkio subjektas, jeigu TIEKĖJAS remiasi jo pajėgumais pagal VPĮ 49 straipsnį. Šis reikalavimas netaikomas kvazisubtiekėjams.
     6. jei pasiūlymą pateikia tiekėjų grupė, pasirašytą jungtinės veiklos sutarties kopiją;
     7. jei pasiūlymo dokumentus ir (ar) visą pasiūlymą pasirašo TIEKĖJO vadovo įgaliotas asmuo, pasiūlyme turi būti pridėtas tokią teisę suteikiantis pasirašytas galiojantis įgaliojimas arba kitas dokumentas;
     8. **jeigu TIEKĖJAS pasitelkia ūkio subjektus** − įrodymus, kad šie ištekliai bus prieinami per visą sutartinių įsipareigojimų įvykdymo laikotarpį.
  5. CVP IS priemonėmis pateikiant atitinkamų dokumentų skaitmenines kopijas yra deklaruojama, kad kopijos yra tikros. UŽSAKOVAS pasilieka teisę prašyti dokumentų originalų.
  6. Pasiūlymas gali būti pasirašytas kvalifikuotu elektroniniu parašu, atitinkančiu Lietuvos Respublikos elektroninio parašo įstatymo nustatytus aktų reikalavimus. Kvalifikuotu elektroniniu parašu vadovas ar jo įgaliotas asmuo gali patvirtinti visą pasiūlymą (atskirai kiekvieno dokumento pasirašyti kvalifikuotu elektroniniu parašu nebūtina).
  7. Dokumentai turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc* ir kt.). KOMISIJA*,* kilus abejonėmsdėl patvirtintos kopijos atitikties originalui, pasilieka teisę reikalauti pateikti dokumentų originalus.
  8. TIEKĖJAI pasiūlymuose turi nurodyti, kuri pasiūlymuose pateikta informacija yra konfidenciali. Konfidencialia informacija gali būti, įskaitant, bet ja neapsiribojant, pavyzdžiui, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:
     1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
     2. jeigu tai pažeistų Viešųjų pirkimų įstatymo 33, 58 straipsniuose ir 86 straipsnio 9 dalyje nustatytus reikalavimus dėl paskelbimo apie sudarytą Pirkimo sutartį, dalyvių informavimo, laimėjusio dalyvio pasiūlymo, sudarytos Pirkimo sutarties ir šios sutarties pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;
     3. pateiktos TIEKĖJŲ pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams (jeigu taikoma) patvirtinančiuose dokumentuose, išskyrus informaciją, kurią atskleidus būtų pažeisti TIEKĖJO įsipareigojimai pagal su trečiaisiais asmenimis sudarytas sutartis, – tuo atveju, kai ši informacija reikalinga TIEKĖJUI jo teisėtiems interesams ginti;
     4. informacija apie pasitelktus ūkio subjektus, kurių pajėgumais remiasi TIEKĖJAS, ir subtiekėjus — tuo atveju, kai ši informacija reikalinga TIEKĖJUI jo teisėtiems interesams ginti.
  9. Jeigu KOMISIJAI kyla abejonių dėl TIEKĖJO pasiūlyme nurodytos informacijos konfidencialumo, ji prašo TIEKĖJO įrodyti, kodėl nurodyta informacija yra konfidenciali. Jeigu TIEKĖJAS per KOMISIJOS nurodytą terminą, kuris nustatomas ne trumpesnis kaip 3 (trys) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali.
  10. TIEKĖJAS iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu UŽSAKOVAS jį gauna pateiktą CVP IS priemonėmis iki pasiūlymų pateikimo termino pabaigos.

# PASIŪLYMŲ ŠIFRAVIMAS

* 1. TIEKĖJO teikiamas pasiūlymas gali būti užšifruojamas. TIEKĖJAS, nusprendęs pateikti užšifruotą pasiūlymą, turi:
     1. iki pasiūlymų pateikimo termino pabaigosnaudodamasis CVP IS priemonėmis pateikti užšifruotą pasiūlymą (užšifruojamas pasiūlymo dokumentas, kuriame nurodyta pasiūlymo kaina). Instrukciją, kaip TIEKĖJUI užšifruoti pasiūlymą galima rasti Viešųjų pirkimų tarnybos interneto svetainėje <https://vpt.lrv.lt/lt/pasiulymu-sifravimas>;
     2. iki susipažinimo su pasiūlymais procedūros pradžios, CVP IS susirašinėjimo priemonėmis pateikti slaptažodį, su kuriuo KOMISIJA galės iššifruoti pateiktą pasiūlymą. Iškilus CVP IS techninėms problemoms, kai TIEKĖJAS neturi galimybės pateikti slaptažodžio per CVP IS susirašinėjimo priemonę, TIEKĖJAS turi teisę slaptažodį pateikti kitomis priemonėmis pasirinktinai: UŽSAKOVO oficialiu elektroniniu paštu arba raštu. Tokiu atveju, TIEKĖJAS turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su UŽSAKOVU oficialiu jo telefonu ir (arba) kitais būdais).
  2. TIEKĖJUI užšifravus visą pasiūlymą ir iki susipažinimo su pasiūlymais procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi KOMISIJA negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju TIEKĖJAS užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus — KOMISIJA TIEKĖJO pasiūlymą atmeta kaip neatitinkantį KONKURSO DOKUMENTUOSE nustatytų reikalavimų (TIEKĖJAS nepateikė pasiūlymo kainos).

# KONKURSO DOKUMENTŲ PATIKSLINIMAI, PAAIŠKINIMAI IR PATAISYMAI

* 1. Papildomi KONKURSO DOKUMENTAI (patikslinimai, paaiškinimai, pataisymai) teikiami Viešųjų pirkimų įstatymo 36 straipsnyje nustatyta tvarka. TIEKĖJO prašymu papildomi KONKURSO DOKUMENTAI (patikslinimai, paaiškinimai, pataisymai) turi būti pateikti CVP IS susirašinėjimo priemonėmis ne vėliau kaip likus 6 dienoms iki pasiūlymų pateikimo termino pabaigos. UŽSAKOVAS atsako į kiekvieną TIEKĖJO rašytinį prašymą, pateiktą CVP IS susirašinėjimo priemonėmis, paaiškinti KONKURSO DOKUMENTUS, jei prašymas gautas ne vėliau kaip prieš 9 dienas iki pasiūlymų pateikimo termino pabaigos. Jei Perkančioji organizacija paaiškinimų ar patikslinimų nepateikia per šiame punkte nurodytą terminą (TIEKĖJUI laiku pateikus prašymą paaiškinti, patikslinti), pasiūlymų pateikimo terminas yra nukeliamas ne trumpesniam laikui nei tiek, kiek vėluojama juos pateikti. Pirkimo dokumentų paaiškinimai ir patikslinimai skelbiami CVP IS priemonėmis ir siunčiami prašymą pateikusiam bei visiems prie Pirkimo prisijungusiems TIEKĖJAMS, neatskleidžiant prašymą pateikusio TIEKĖJO tapatybės.
  2. Jei paaiškinimai ar patikslinimai teikiami Perkančiosios organizacijos iniciatyva jie skelbiami CVP IS priemonėmis bei apie juos informuojami prie Pirkimo prisijungę TIEKĖJAI. TIEKĖJUI prieš teikiant pasiūlymą rekomenduojama pasitikrinti, ar Perkančioji organizacija nėra paskelbusi Pirkimo dokumentų paaiškinimų, patikslinimų, o ir jei tokių yra, pasitikrinti, ar anksčiau pateiktas pasiūlymas atitinka naujausius paskelbtus reikalavimus ir, ar reikia patikslinti pasiūlymą.
  3. Perkančioji organizacija savo iniciatyva gali paaiškinti (patikslinti) Pirkimo dokumentus bet kuriuo metu nepasibaigus pasiūlymų pateikimo terminui. Atsižvelgiant į tokio paaiškinimo, patikslinimo pobūdį, Perkančioji organizacija spręs dėl pasiūlymų pateikimo termino nukėlimo. Jei Pirkimo dokumentų patikslinimų Perkančioji organizacija negali pateikti iki kol nesibaigė VPĮ 36 straipsnio 5 dalyje nustatytas terminas, Perkančioji organizacija nukels pasiūlymų pateikimo terminą. Jei bus tikslinama skelbime paskelbta informacija, Perkančioji organizacija patikslins skelbimą ir, esant reikalui, pratęs pasiūlymų pateikimo terminą protingumo kriterijų atitinkančiam laikotarpiui. Tarptautinės vertės pirkimo atveju negali būti daromi tokie esminiai Pirkimo dokumentų pakeitimai, dėl kurių būtų buvę galima leisti dalyvauti kitiems TIEKĖJAMS nei iš pradžių atrinktieji arba Pirkimo procedūra būtų pritraukusi daugiau dalyvių.
  4. Bet kokia informacija, KONKURSO DOKUMENTŲ paaiškinimai, pranešimai ar kitas UŽSAKOVO ir TIEKĖJO susirašinėjimas yra vykdomas tik CVP IS susirašinėjimo priemonėmis.
  5. Asmuo, KOMISIJOS įgaliotas palaikyti tiesioginį ryšį su TIEKĖJAIS ir gauti iš TIEKĖJŲ pranešimus, susijusius su KONKURSO procedūromis, — Laura Kasikauskienė, tel. +370 5 2687858.
  6. Šiuo metu UŽSAKOVAS nenumato, kad bus rengiamas susitikimas su TIEKĖJAIS.

# **PASIŪLYMŲ PATEIKIMAS**

* 1. Pasiūlymai turi būti pateikti CVP IS priemonėmis ikiskelbime apie Pirkimą nurodytos datos. Pasibaigus pasiūlymų pateikimo terminui pasiūlymai nepriimami.

# PASIŪLYMŲ NAGRINĖJIMAS, VERTINIMAS IR PALYGINIMAS

* 1. KOMISIJA su pasiūlymais susipažins skelbime apie Pirkimą nurodytu laiku.
  2. KOMISIJA ekonomiškai naudingiausią pasiūlymą išrenka pagal kainą, ekonomiškai naudingiausiu bus mažiausios kainos pasiūlymas.
  3. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, — pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
  4. TIEKĖJAI negali dalyvauti susipažinimo su pasiūlymais, pasiūlymų nagrinėjimo, vertinimo ir palyginimo procedūrose.
  5. Atlikus pradinį susipažinimą su pasiūlymais, KOMISIJA pasiūlymus nagrinėja tokiu eiliškumu:
     1. įvertina EBVPD pateiktą informaciją. KOMISIJA, įvertinusi EBVPD pateiktą informaciją, priima sprendimą dėl kiekvieno TIEKĖJO atitikties reikalavimams ir kiekvienam iš jų ne vėliau kaip per 3 (tris) darbo dienas raštu praneša apie šio patikrinimo rezultatus, pagrįsdamas priimtus sprendimus. Teisę dalyvauti tolesnėse Pirkimo procedūrose turi tik tie TIEKĖJAI, kurie atitinka UŽSAKOVO keliamus reikalavimus;
     2. nagrinėja, vertina ir palygina TIEKĖJŲ pateiktus pasiūlymus, vadovaudamasi KONKURSO DOKUMENTUOSE nustatytomis sąlygomis;
     3. įvertina ekonomiškai naudingiausią pasiūlymą pateikusio TIEKĖJO aktualius dokumentus, patvirtinančius jo pašalinimo pagrindų nebuvimą ir, jeigu taikytina, atitiktį kvalifikacijos reikalavimams, kokybės vadybos sistemos ir (arba) aplinkos apsaugos vadybos sistemos standartams;
     4. Pasiūlymai gali būti tikslinami, papildomi arba paaiškinami vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 „Dėl Pasiūlymų patikslinimo, papildymo ar paaiškinimo taisyklių patvirtinimo“ nustatytomis Pasiūlymų patikslinimo, papildymo ar paaiškinimo taisyklėmis;
     5. KOMISIJA gali nevertinti viso TIEKĖJO pasiūlymo, jeigu patikrinusi jo dalį nustato, kad pasiūlymas, vadovaujantis KONKURSO DOKUMENTŲ reikalavimais, turi būti atmetamas. Taikant šią nuostatą, pasiūlymas negali būti atmestas dėl to, kad jame nurodyta kaina viršija Pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir UŽSAKOVAS Pirkimo dokumentuose nėra nurodęs Pirkimui skirtų lėšų sumos, išskyrus atvejus, kai atmetami visi gauti pasiūlymai.
  6. Įvertinusi pateiktų pasiūlymų atitiktį KONKURSO DOKUMENTUOSE nustatytiems reikalavimams, KOMISIJA raštu per nustatytą protingą terminą reikalauja, kad TIEKĖJAI pagrįstų pasiūlyme nurodyto Pirkimo objekto ar jo sudedamųjų dalių kainas, jeigu jos atrodo neįprastai mažos. Pasiūlyme nurodyta Pirkimo objekto kaina laikoma neįprastai maža, jeigu ji yra 30 ir daugiau procentų mažesnės už visų TIEKĖJŲ, kurių pasiūlymai neatmesti dėl kitų priežasčiųir kurių pasiūlyta kaina neviršija KONKURSUI skirtų lėšų, nustatytų ir užfiksuotų UŽSAKOVO rengiamuose dokumentuose prieš pradedant Pirkimo procedūrą, pasiūlytų kainų aritmetinį vidurkį.
  7. Po neįprastai mažos pasiūlytos kainos vertinimo procedūros ekonominio naudingumo mažėjimo tvarka yra nustatoma pasiūlymų eilė (išskyrus atvejus, kai pasiūlymą pateikia, arba įvertinus pasiūlymus liko tik vienas TIEKĖJAS). Tais atvejais, kai kelių TIEKĖJŲ pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas TIEKĖJAS, kurio pasiūlymas pateiktas anksčiausiai.
  8. Sudarius pasiūlymų eilę, KOMISIJA raštu iš galimo laimėtojo prašo per jos nustatytą protingą terminą pateikti dokumentus, kurie patvirtina, jo pašalinimo pagrindų nebuvimą ir, jeigu taikytina, atitiktį kvalifikacijos reikalavimams, kokybės vadybos sistemos ir (arba) aplinkos apsaugos vadybos sistemos standartams (išskyrus atvejus, kai šių dokumentų neprašoma pagal KONKURSO DOKUMENTŲ 2 priedo 9.1 punktą arba su jais susipažinta anksčiau pagal KONKURSO DOKUMENTŲ 2 priedo 9.2 punktą). Tuo atveju, jei galimas laimėtojas iki KOMISIJOS nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, KOMISIJA šio TIEKĖJO pasiūlymą atmeta ir prašo atitinkamus dokumentus pateikti kitą TIEKĖJĄ, kurio pasiūlymas pagal patikslintą pasiūlymų eilę gali būti nustatytas laimėjusiu.
  9. VPĮ 59 straipsnio 4 dalyje nurodyta galimybė nebus taikoma.

# PASIŪLYMŲ ATMETIMO PAGRINDAI

* 1. TIEKĖJO pateiktas pasiūlymas yra atmetamas ir TIEKĖJAS pašalinamas iš Pirkimo procedūros, jeigu yra bent viena iš šių sąlygų:
     1. TIEKĖJAS KOMISIJOS prašymu nepratęsia pasiūlymo galiojimo;
     2. TIEKĖJAS iki susipažinimo su pasiūlymais pradžios nepateikė pasiūlymo iššifravimo slaptažodžio;
     3. TIEKĖJAS turi būti pašalintas vadovaujantis Pirkimo sąlygų nuostatomis dėl pašalinimo pagrindų, taip pat ir tais atvejais, kai TIEKĖJAS remiasi ūkio subjekto pajėgumais arba pasitelkia subtiekėją ir jiems pagal Pirkimo sąlygas keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir Perkančiosios organizacijos nurodymu TIEKĖJAS nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
     4. TIEKĖJAS neatitinka Pirkimo sąlygose nustatytų kvalifikacijos reikalavimų ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir (ar) ūkio subjektas, kurio pajėgumais remiasi TIEKĖJAS, netenkina jam keliamų kvalifikacijos reikalavimų ir Perkančiosios organizacijos nurodymu nebuvo pakeistas į reikalavimus atitinkantį ūkio subjektą;
     5. TIEKĖJAS per Perkančiosios organizacijos nustatytą terminą nepatikslino, nepapildė, nepaaiškino savo pasiūlymo;
     6. TIEKĖJAS per Perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
     7. pasiūlymas neatitinka Pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis[[1]](#footnote-2);
     8. pasiūlyme nurodyta kaina Perkančiajai organizacijai yra per didelė ir nepriimtina, išskyrus VPĮ 45 straipsnio 1 dalies 5 punkte numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o Perkančioji organizacija Pirkimo dokumentuose nėra nurodžiusi pirkimui skirtų lėšų sumos, kiti pasiūlymai negali būti nustatyti laimėjusiais;
     9. pasiūlyme nurodyta neįprastai maža kaina ir TIEKĖJAS nepateikia tinkamų pasiūlytos neįprastai mažos kainos pagrįstumo įrodymų;
     10. pasiūlyme neįprastai mažos kainos pasiūlytos dėl to, kad TIEKĖJAS yra gavęs valstybės pagalbą, tačiau TIEKĖJAS negali per pakankamą Perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, Perkančioji organizacija apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
     11. paaiškėja, kad ekonomiškai naudingiausią pasiūlymą pateikusio TIEKĖJO pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
     12. netenkinami Pirkimo sąlygose nustatyti reikalavimai, susiję su nacionaliniu saugumu (kai taikoma);
     13. Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu (jei taikoma);
     14. TIEKĖJAS neturi reikalaujamo profesinio pajėgumo, kai Perkančioji organizacija nustato TIEKĖJO interesų konfliktą, galintį neigiamai paveikti sutarties vykdymą;
     15. TIEKĖJAS neatitinka KONKURSO DOKUMENTŲ 2 priedo 11 punkte nurodyto Reglamento nustatytų reikalavimų;
     16. Perkančioji organizacija gali atmesti pasiūlymus kitais Pirkimo sąlygose nurodytais pagrindais.
  2. UŽSAKOVAS gali atmesti pasiūlymą, jeigu TIEKĖJAS ar jį kontroliuojantys asmenys yra įtraukti į subjektų bei jų grupių, kurioms taikomos Jungtinių Tautų Organizacijos Saugumo Tarybos  rezoliucijų, nukreiptų prieš terorizmą (Jungtinių Tautų Saugumo Tarybos rezoliucija 1267(1999) su pakeitimais) ir Europos Sąjungos finansinių sankcijų, konsoliduotą sąrašą.

# INFORMAVIMAS APIE PIRKIMO PROCEDŪRŲ REZULTATUS

* 1. KOMISIJA dalyviams, ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma Pirkimo sutartis ir pateikia:
     1. KONKURSO DOKUMENTŲ 12.2 punkte nurodytos atitinkamos informacijos, kuri dar nebuvo pateikta KONKURSO metu, santrauką;
     2. nustatytą pasiūlymų eilę (jei KONKURSO objektas skaidomas į dalis pasiūlymų eilė nustatoma kiekvienai Pirkimo objekto daliai);
     3. laimėjusį pasiūlymą (jei KONKURSO DOKUMENTUOSE nurodyta, kad KONKURSO objektas skaidomas į dalis - laimėtojas nustatomas kiekvienai pirkimo objekto daliai);

12.1.4. tikslų atidėjimo terminą, arba nurodo priežastis, dėl kurių buvo priimtas sprendimas nesudaryti Pirkimo sutarties arba pradėti KONKURSĄ iš naujo.

* 1. KOMISIJA, gavusi dalyvio raštu pateiktą prašymą, ne vėliau kaip per 15 (penkiolika) dienų nuo jo gavimo dienos išsamiai pateikia šią informaciją:
     1. TIEKĖJUI, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar Pirkimo sutarties šalių pavadinimus;

12.2.2. TIEKĖJUI, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi VPĮ 45 straipsnio 4 dalies nuostatomis, o VPĮ 37 straipsnio 6 ir 7 dalyse nurodytais atvejais — taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.

* 1. Suinteresuoti dalyviai nuo KOMISIJOS pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti UŽSAKOVO pateikti laimėjusį pasiūlymą. Tokiu atveju VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo UŽSAKOVUI dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. KOMISIJA laimėjusį pasiūlymą suinteresuotiems dalyviams gali pateikti teikdama 12.1 punkte nurodytą informaciją.
  2. KONKURSO DOKUMENTŲ 12.1 ir 12.2 punktuose nurodytais atvejais informacija neteikiama, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus TIEKĖJO komercinius interesus arba turi neigiamą poveikį TIEKĖJŲ konkurencijai.

# PIRKIMO SUTARTIES SUDARYMAS

* 1. Pirkimo sutartis sudaroma nedelsiant, bet ne anksčiau negu pasibaigė 10 (dešimties) dienų atidėjimo terminas. Atidėjimo terminas gali būti netaikomas (apie tokį sprendimą perkantysis subjektas informuoja raštu), kai vienintelis suinteresuotas dalyvis yra tas, su kuriuo sudaroma Pirkimo sutartis.
  2. TIEKĖJAS, kurio pasiūlymas nustatytas laimėjusiu, sudaryti Pirkimo sutarties kviečiamas raštu ir jam nurodomas laikas, iki kada jis turi sudaryti Pirkimo sutartį.
  3. Laikoma, kad TIEKĖJAS atsisakė sudaryti Pirkimo sutartį, kai yra bent vienas iš šių atvejų:
     1. TIEKĖJAS raštu atsisako ją sudaryti;
     2. iki KOMISIJOS nurodyto laiko nepasirašo Pirkimo sutarties;
     3. atsisako sudaryti Pirkimo sutartį Viešųjų pirkimų įstatyme ir KONKURSO DOKUMENTUOSE nustatytomis sąlygomis.
  4. Jeigu laimėjęs TIEKĖJAS atsisako sudaryti Pirkimo sutartį arba jeigu TIEKĖJAS iki KOMISIJOS nurodyto termino nepateikia KONKURSO DOKUMENTUOSE nustatyto Pirkimo sutarties įvykdymo užtikrinimą patvirtinančio dokumento, arba neįvykdo kitų Pirkimo sutarties nustatytų jos įsigaliojimo sąlygų, ją sudaryti siūloma TIEKĖJUI, kurio pasiūlymas pagal nustatytą pasiūlymų eilę yra pirmas po TIEKĖJO, atsisakiusio sudaryti Pirkimo sutartį ar nepateikusio Pirkimo sutarties įvykdymo užtikrinimo ar neįvykdžiusio kitų Pirkimo sutarties įsigaliojimo sąlygų. Prieš siūlant sudaryti Pirkimo sutartį, KOMISIJA patikrina to TIEKĖJO dokumentus, kurie patvirtina jo pašalinimo pagrindų nebuvimą ir, jeigu taikytina, atitiktį kvalifikacijos reikalavimams, kokybės vadybos sistemos ir (arba) aplinkos apsaugos vadybos sistemos standartams ir įsitikina, ar jo pasiūlymas netenkina kitų KONKURSO DOKUMENTŲ 11.1 punkto sąlygų.

# GINČŲ NAGRINĖJIMAS

* 1. TIEKĖJAS Pirkimo procedūrų metu turi teisę ginčyti UŽSAKOVO veiksmus ir (arba) sprendimus pateikiant pretenziją. Pretenzija teikiama laikantis šių reikalavimų:
     1. pretenzija turi būti pateikta per 10 (dešimt) dienų nuo paskelbimo apie KOMISIJOS priimtą sprendimą dienos arba KOMISIJOS pranešimo raštu apie jos priimtą sprendimą išsiuntimo TIEKĖJAMS dienos;
     2. pretenzija teikiama elektroninėmis priemonėmis.
  2. KOMISIJA pretenziją nagrinėja laikantis šių reikalavimų:
     1. KOMISIJA, gavusi pretenziją, sudaryti Pirkimo sutartį ar preliminariąją sutartį gali ne anksčiau kaip po 10 (dešimt) dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos;
     2. KOMISIJA privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų KONKURSO terminų pasikeitimą raštu pranešti pretenziją pateikusiam TIEKĖJUI ir suinteresuotiems dalyviams ne vėliau kaip per 6 (šešias) darbo dienas nuo pretenzijos gavimo dienos;
     3. Pateikiant sprendimą dėl pretenzijos KOMISIJA užtikrina, kad nepažeis TIEKĖJO teisės į konfidencialios informacijos apsaugą ir neatskleis TIEKĖJO, iš kurio buvo gauta pretenzija, tapatybės, jeigu pretenzija buvo gauta iki pasiūlymų pateikimo termino pabaigos;
     4. KOMISIJA nukelia pasiūlymų pateikimo terminą, jeigu pretenzijos nespėja išnagrinėti iki pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakant į pretenziją pateikia KONKURSO DOKUMENTŲ paaiškinimus ar patikslinimus, kurie turi esminės įtakos pasiūlymų parengimui;
     5. KOMISIJA neprivalo nagrinėti TIEKĖJO pretenzijos, kuri pateikta praleidus KONKURSO DOKUMENTŲ 14.1.1 punkte nustatytus terminus, pateikta pakartotinai dėl to paties KOMISIJOS priimto sprendimo arba atlikto veiksmo ir (arba) pateikta po Pirkimo sutarties sudarymo dienos.
     6. Jei KOMISIJA KONKURSO DOKUMENTŲ 14.2.5 punkte nustatytais atvejais nagrinėja pretenziją, ji laikosi KONKURSO DOKUMENTŲ 14.2.1—14.2.4 punkto reikalavimų.
  3. TIEKĖJAS, nesutikęs su KOMISIJOS sprendimu arba jei KOMISIJA per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui Viešųjų pirkimų įstatymo VII skyriuje nustatyta tvarka.

# PRIEDAI

1 priedas. PASIŪLYMAS KONKURSUI (forma);

2 priedas. PAŠALINIMO PAGRINDAI IR TIEKĖJO KVALIFIKACIJOS REIKALAVIMAI;

3 priedas. PIRKIMO SUTARTIES PROJEKTAS;

4 priedas. NACIONALINIO SAUGUMO REIKALAVIMŲ ATITIKTIES DEKLARACIJA;

5 priedas. TIEKĖJO/SUBTIEKĖJO DEKLARACIJA (forma);

6 priedas. SPECIALISTŲ, ATITINKANČIŲ KVALIFIKACIJOS REIKALAVIMUS, SĄRAŠAS (forma);

7 priedas. EBVPD.

1. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-2)